114-сон 12.02.2019. Хоразм вилоятида қовун етиштириш ҳажмларини янада кўпайтириш чора-тадбирлари тўғрисида\nХоразм вилоятида 2019-2020 йилларда қовун маҳсулотларини етиштириш, қайта ишлаш ва экспорт ҳажмларини кўпайтириш бўйича чора-тадбирлар ДАСТУРИ\nХоразм вилоятида хатлов натижасига кўра аниқланган, фойдаланилмаётган ерларда экспортбоп қовун маҳсулотларини очиқ усулда 2019-2020 йилларда босқичма-босқич етиштиришнинг ПРОГНОЗ КЎРСАТКИЧЛАРИ\nХоразм вилояти туманларида 2019-2020 йилларда қовун экиш учун иссиқхоналар ташкил этишнинг ПРОГНОЗ КЎРСАТКИЧЛАРИ\nЎзбекистон Республикаси Президенти Ш.М. Мирзиёевнинг 2018 йил 29-30 ноябрь кунлари Хоразм вилоятига ташрифи давомида берилган топшириқлар ва 30 ноябрь куни Халқ депутатлари вилоят кенгашининг навбатдан ташқари сессияси йиғилиши баёни ижроси, шунингдек, Хоразм вилоятида қовун етиштирувчи хўжаликларни ташкил этиш, илмий-тадқиқот муассасалари билан ҳамкорликда ишлар олиб бориш, инновацион технологиялар асосида қовунни очиқ майдонларда ва иссиқхоналарда етиштириш, уни қайта ишлашни комплекс ривожлантириш, соҳанинг экспорт салоҳиятини янада юксалтириш мақсадида Вазирлар Маҳкамаси қарор қилади:\n1. Ўзбекистон Республикаси Инновацион ривожланиш вазирлиги, Қишлоқ хўжалиги вазирлиги ва Хоразм вилояти ҳокимлиги томонидан ишлаб чиқилган:\nХоразм вилоятида 2019-2020 йилларда қовун маҳсулотларини етиштириш, қайта ишлаш ва экспорт ҳажмларини кўпайтириш бўйича чора-тадбирлар дастури 1-иловага мувофиқ;\nХоразм вилоятида хатлов натижасига кўра аниқланган, фойдаланилмаётган ерларда экспортбоп қовун маҳсулотларини очиқ усулда 2019-2020 йилларда босқичма-босқич етиштиришнинг прогноз кўрсаткичлари 2-иловага мувофиқ;\nХоразм вилояти туманларида 2019-2020 йилларда қовун экиш учун иссиқхоналар ташкил этишнинг прогноз кўрсаткичлари 3-иловага мувофиқ тасдиқлансин.\n2. Хоразм вилояти ҳокимлиги Ўзбекистон Республикаси Қишлоқ хўжалиги вазирлиги ҳамда Ер ресурслари, геодезия, картография ва давлат кадастри давлат қўмитаси билан биргаликда вилоятдаги захира ерлар ҳисобидан қовун етиштиришни босқичма-босқич кўпайтириб бориш учун зарур ер майдонларини белгиланган тартибда ажратиш чораларини кўрсин.\n3. Ўзбекистон Республикаси Қишлоқ хўжалиги вазирлиги, Фермер, деҳқон хўжаликлари ва томорқа ер эгалари кенгаши:\n(3-банднинг биринчи хатбошиси Ўзбекистон Республикаси Вазирлар Маҳкамасининг 2019 йил 16 октябрдаги 874-сонли қарори таҳририда — Қонун ҳужжатлари маълумотлари миллий базаси, 16.10.2019 й., 09/19/874/3919-сон)\nХоразм вилояти ҳокимлиги билан биргаликда қовуннинг очиқ майдонлар ва иссиқхоналар учун мўлжалланган экспортбоп навлари уруғларини етарли миқдорда етиштиришни таъминласинлар;\n«Ўзагроэкспорт» АЖ билан биргаликда икки ой муддатда дунёдаги асосий истеъмолчи давлатларнинг қовун маҳсулотларини тур ва навлари бўйича импорт қилиш ҳажмларини ўрганиб чиқиб, Вазирлар Маҳкамасига таклиф киритсинлар.\n4. Мазкур қарорнинг бажарилишини назорат қилиш Ўзбекистон Республикаси Бош вазирининг инвестициялар ва ташқи иқтисодий алоқалар масалалари бўйича ўринбосари Э.М. Ганиев, Ўзбекистон Республикаси инновацион ривожланиш вазири И.Ю. Абдурахмонов ҳамда Хоразм вилояти ҳокими Ф.У. Эрманов зиммасига юклансин.\nВазирлар Маҳкамасининг 2019 йил 12 февралдаги 114-сон қарорига\nХоразм вилоятида 2019-2020 йилларда қовун маҳсулотларини етиштириш, қайта ишлаш ва экспорт ҳажмларини кўпайтириш бўйича чора-тадбирлар\nХоразм вилоятида тупроқ-иқлим шароитидан келиб чиқиб, ҳудудларни қовун етиштиришга босқичма-босқич ихтисослаштириш.\n1. Ҳудудларни ихтисослаштириш бўйича Ишчи гуруҳ тузиш.\n3. Ҳар бир туманда қовун маҳсулотларининг экспортбоп\nва қайта ишлашга мос нав ва дурагайларини танлаб олиш.\n4. Ҳудудлар ихтисослашувидан келиб чиқиб, экинларни жойлаштиришда алмашлаб экиш тизимини жорий этиш.\nҚишлоқ хўжалигида фойдаланилмаётган ва иқтисодий самара бермаётган, қишлоқ хўжалигига яроқсиз ҳамда балл бонитети паст ер майдонларида қовун етиштиришга ихтисослашган иссиқхоналарни босқичма-босқич ташкил этиш.\n1. Қишлоқ хўжалигида фойдаланилмаётган ва иқтисодий самара бермаётган, қишлоқ хўжалигига яроқсиз ҳамда балл бонитети паст ер майдонларини хатловдан ўтказиш.\n2. Қишлоқ хўжалигида фойдаланилмаётган ва иқтисодий самара бермаётган, қишлоқ хўжалигига яроқсиз ҳамда балл бонитети паст ер майдонларда иссиқхоналарни ташкил этиш бўйича ташаббускорларни аниқлаш.\n3. Иссиқхоналар қурадиган субъектларга халқаро молия институтларининг ресурсларини жалб этиш ва тижорат банклари кредитларини ажратиш чораларини кўриш.\n5. Тармоқ жадвалларига асосан иссиқхоналарни қуриш бўйича мониторинг юритиш ишларини ташкил этиш.\n1. Вилоятнинг тупроқ-иқлим шароитини инобатга олган ҳолда, очиқ майдонларда ҳамда иссиқхоналарда етиштиришга мўлжалланган экспортбоп қовун навлари уруғларини босқичма-босқич кўпайтириш бўйича таклифлар тайёрлаш.\n3. Вилоятда қовун маҳсулотларини етиштириш мақсадида қовун уруғларини кўпайтиришнинг 5 йиллик схемасини ишлаб чиқиш.\nҚишлоқ хўжалиги вазирлиги, Фермер,\nдеҳқон хўжаликлари ва томорқа ер эгалари кенгаши, Хоразм вилояти ҳокимлиги\nОчиқ майдонларда ва иссиқхоналарда қовун маҳсулотларини етиштиришда учрайдиган «қовун пашшаси» зараркунандасини аниқлаш, унга қарши курашиш ҳамда қовун экилган майдонларда фитосанитар тозаликни таъминлаш.\n1. Очиқ майдонларда ва иссиқхоналарда қовун маҳсулотларини етиштиришда учрайдиган касаллик ва зараркунандаларга (қовун пашшаси) қарши курашиш чора-тадбирларини ишлаб чиқиш.\n2. Касаллик ва зараркунандаларга (қовун пашшаси) қарши курашиш учун зарур кимёвий препаратлар миқдорини аниқлаш ва захирасини яратиш.\n3. Қовун касаллик ва зараркунандаларини (қовун пашшаси) аниқлаш бўйича прогноз тадбирларини амалга ошириш, тутқичлар қўйиш ва зарур қарши курашиш ишларини бажариш.\n4. Ҳашорат ва касалликларга (қовун пашшаси) қарши курашиш бўйича махсус ўқув-семинарлар дастурини ишлаб чиқиш ва тасдиқлаш.\nВазирлар Маҳкамаси ҳузуридаги Ўсимликлар карантини давлат инспекцияси,\nОчиқ майдонларда ва иссиқхоналарда экспортбоп қовун навларини яратиш селекцияси бўйича илмий-тадқиқот ишларини жадаллаштириш.\n1. Экспортбоп, ҳосилдор, сифат кўрсаткичлари юқори, транспортбоп, касалликларга чидамли бўлган қовун навларини яратиш бўйича илмий-техник дастурлар доирасида бажариладиган лойиҳаларни тайёрлаш ва белгиланган тартибда топшириш.\n2. Илмий-техник лойиҳаларни экспертизадан ўтказиш.\nОчиқ майдонларда ва иссиқхоналарда қовунни экиш, қатор ораларига ишлов бериш, ҳосилни йиғиштириш ва ташиш бўйича талаб этиладиган қишлоқ хўжалиги махсус техниклари ва агрегатлар билан таъминлаш.\n1. Очиқ майдонларда ва иссиқхоналарда қовун етиштириш учун талаб этиладиган ва етишмайдиган қишлоқ хўжалиги техникалари ва агрегатлар турларини ўрганиш ва уларнинг ажратилишини таъминлаш.\n2. Қовунчиликка ихтисослашган фермер хўжаликларини техникалар билан лизинг асосида босқичма-босқич таъминлаш бўйича чораларни кўриш.\nХоразм вилоятида очиқ майдонларда ва иссиқхоналарда қовун етиштиришга ихтисослашган фермер ва деҳқон хўжаликларини уларнинг ўз ва бўнак маблағлари ҳисобидан минерал ўғитлар ва ёнилғи-мойлаш материаллари билан таъминлаш.\n1. Очиқ майдонларда ва иссиқхоналарда қовун етиштиришга ихтисослашган фермер хўжаликларига минерал ўғитлар ва ёнилғи-мойлаш маҳсулотларига бўлган талабни ўрганиш.\n2. Қовун етиштиришга ихтисослашган фермер хўжаликларига минерал ўғит ва ёнилғи-мойлаш маҳсулотлари уларнинг ўз ва бўнак маблағлари ҳисобидан етказиб берилишига кўмаклашиш.\n«Ўзнефтмаҳсулот» АЖ, «Ўзагрокимёҳимоя» АЖ,\nТузилган контрактация шартномалари асосида қовун экинларини фермер хўжаликлари кесимида жойлаштириш ва экилишини таъминлаш.\n1. Қовун етиштирувчи фермер хўжаликлари ва тайёрловчи, қайта ишловчи ҳамда экспорт қилувчи ташкилотлар ўртасида контрактация шартномалари тузиш.\n2. Тузилган контрактация шартномаларини рўйхатдан ўтказиш.\n3. Тузилган контрактация шартномалари асосида қовун экинларини фермер хўжаликлари кесимида жойлаштириш.\n4. Қовун экинларининг фермер хўжаликлари кесимида экилишини таъминлаш.\nҚовун маҳсулотини экспорт ҳажмларини ошириш.\n1. Дунёдаги асосий истеъмолчи давлатларнинг қовун маҳсулотларини тур ва навлари бўйича импорт қилиш ҳажмларини ўрганиш.\n2. Ушбу давлатларнинг талабларидан келиб чиқиб, экспорт шартномаларини тузиш.\n3. Қовун маҳсулотларини экспортга чиқариш.\nХоразм вилоятида хатлов натижасига кўра аниқланган, фойдаланилмаётган ерларда экспортбоп қовун маҳсулотларини очиқ усулда 2019-2020 йилларда босқичма-босқич етиштиришнинг\nЖами майдон, га шу жумладан: Ялпи ҳосил, тн Жами майдон, га шу жумладан: Ялпи ҳосил, тн Жами майдон, га шу жумладан: Ялпи ҳосил, тн\nасосий ва оралик майдон фойдаланилмай турган майдон асосий ва оралик майдон фойдаланилмай турган майдон асосий ва оралик майдон фойдаланилмай турган майдон\nЖами 7 667 4 268 3 401 125 156\nХоразм вилояти туманларида 2019-2020 йилларда қовун экиш учун иссиқхоналар ташкил этишнинг\nЖами ташкил этиладиган майдон, га\n(Қонун ҳужжатлари маълумотлари миллий базаси, 12.02.2019 й., 09/19/114/2602-сон; 16.10.2019 й., 09/19/874/3919-сон; 31.10.2020 й., 09/20/666/1433-сон)


3 апрель тонгги хабарлари (фото+видео) / Ўзбекистон янгиликлари, энг сўнгги хабарлар\nЖАМИЯТ 0 Шархлар 3946 кўрилди\n3 апрель тонгги хабарлари (фото+видео)\nГулнора Каримованинг швейцариялик адвокати, Женевадаги “Mangeat Attorneys at Law” адвокатлик идораси эгаси ва раҳбари Грегуар Манжа мижози айни дамда қаердалигини маълум қилган. Бу ҳақда Бош прокуратура хабар бермоқда.\n«Ҳозиргина Зангиотадаги 21-рақамли аёллар колониясига келдим. Мижозим билан учрашишга ҳаракат қиламан», деган у ўз постида.\nГрегуар Манжа мижози Гулнора Каримова билан муқаддам икки марта — 2016 йил декабри ва 2018 йил апрелда учрашган. 2018 йилнинг ёзида эса Каримова ва унинг сақланиш шароити ҳақида баъзи тафсилотларни маълум қилган. Яъни адвокат апрелдаги учрашуви давомида мижозининг кайфияти ўзгарувчан бўлиб қолгани, унинг толиққани сезилгани, қабул қилган дорилари таъсирида суҳбат давомида диққатини жамлай олмагани ҳақида ёзган.\n«Ўрикзор» собиқ директорининг уй-жойи 4,2 миллион долларга савдога қўйилди\nТошкент шаҳрининг Учтепа туманидаги сув бўйида жойлашган кўчмас мулк объекти савдога қўйилган. Айрим манбаларга кўра, ушбу уй-жой мажмуаси «Ўрикзор» даҳасидаги улгуржи Карвон бозорининг собиқ директори Дмитрий Лимга тегишли.\nМазкур уй-жой мажмуасининг бошланғич нархи: 35 536 900 759,00 сўмга баҳоланган.\nАукцион шу йилнинг апрелида бўлиб ўтади.\nҚашқадарёда номаълум «махлуқ» суяклари топилди (фото)\nҚашқадарё вилояти, Китоб тумани, Ҳожи қишлоғида жойлашган 17-мактабгача таълим муассасасини таъмирлаш давомида номаълум жонзот суяклари топилган. Бу ҳақда “Хабар.уз”га ўз манбаси маълум қилган.\nБир қарашда номаълум жонзот суяклари динозаврларни эслатиб юборади. Бироқ ушбу суякларнинг айнан қайси жониворлиги ва қайси даврга тегишли эканлигини мутахассислар аниқлай оладилар.\nЭслатиб ўтамиз, жорий йилнинг февраль ойида Фарғонада динозаврни эслатувчи мана шундай суяклар топилган, лекин ўзбек олимлари мазкур суякларнинг динозаврларга тегишли эмаслиги ҳақидаги фикрни илгари сурган эдилар.\nТИВ Сеулда комада ётган ўзбекистонлик ҳақида маълумот берди\nОАВ вакилларининг мурожаатларига биноан Корея Республикасидаги клиникалардан бирида ётган Ўзбекистон фуқароси Абрам Ниязовга амалий ёрдам кўрсатилмоқда. Бу ҳақда Ташқи ишлар вазирлиги матбуот хизмати маълум қилган.\n2018 йил июль ойидан буён кома ҳолатида ётган беморни Ўзбекистоннинг Сеул шаҳридаги элчихонаси Консуллик бўлими ўз назоратига олган.\nДипломатик ваколатхона вакиллари бемордан мунтазам равишда хабардор бўлиб, унинг акаси Азизжон Оқилов ҳам касалхонанинг тиббий ва маъмурий ходимлари билан доимий алоқада бўлиб турибди.\nШунингдек, хабарда ҳозирги пайтда ватандошимизнинг даволаниши билан боғлиқ барча тиббий ҳаражатларни қоплаш ва тегишли товон пулини тўлашга оид масалалар ҳал этилаётгани айтилган.\nРамазон кунларида Сингапур ва Индонезияда “Хожа Баҳоуддин Нақшбанд” фильми намойиш этилади\nСингапур ва Малайзия давлатларида Рамазон ойида “Ўзбеккино” миллий маҳсулотлари намойиш этилади.\nСингапурнинг “BOMANBRIDGE” ва Индонезиянинг “MNC Media” компаниялари кинобозорга олиб борилган “Ўзбекистон – Ислом цивилизацияси маркази”, “Хожаи жаҳон Абдухолиқ Ғиждувоний”, “Қадимий Бухоро” каби ҳужжатли фильмларга катта қизиқиш билдирган.\nЖумладан, компаниялар ушбу фильмларни жанубий-шарқий Осиёдаги мусулмон аҳолисига эга мамлакатлар телеканалларида Рамазон ойи туҳфаси сифатида кенг намойиш этиш учун харид қилиш мақсадида тижорат таклифлари билан чиққан.\nҲозирда “BOMANBRIDGE”, “MNC Media” компаниялари билан шартномалар имзоланган бўлиб, рамазон ойида фильмларнинг намойиши кутилмоқда.\nБу ҳақда “ЎзА” “Ўзбеккино” Миллий агентлигининг “Республика кинопрокат маркази” раҳбари Маъруф Мухторовга таяниб хабар қилган.\nЖазоир президенти истеъфога чиқди (видео)\nЖазоир президенти Абдулазиз Бутафлиқа 2 апрель куни лавозимидан кетишини эълон қилган. Бу ҳақда "Algerie presse service" агентлиги хабар берган.\nАввалроқ 2 апрелда Жазоир армияси қўмондонлиги учрашувидан кейин мудофаа вазири ўринбосари, Миллий халқ армияси штаб бошлиғи Аҳмад Гайд Салоҳ президентнинг ўз лавозимидан конституциявий озод этилиши жараёни зудлик билан бошланганини маълум қилган. Унинг таъкидлашича, армия 82 ёшли Бутафлиқани конституциянинг 102-моддасига биноан ўз лавозимидан озод қилиш жараёнини зудлик билан бошлашга буйруқ берган.\nУшбу моддага кўра, амалдаги президентнинг “оғир ва узоқ давом этувчи касаллиги” ҳолатида конституциявий кенгаш давлат раҳбарини лаёқатсиз деб топган. Президент кенгашга ўз мажбуриятларини бажара олмаслиги ҳақида маълум қилиши керак бўлган. Шундан кейин парламент йиғилиши ўтказилиб, унда вақтинчалик давлат раҳбари тайинланиши мумкин бўлган.\nБу ҳолатда Жазоирнинг вақтинчалик президенти парламентнинг юқори палатасига бошчилик қилаётган 77 ёшли Абдулқодир Бинсалоҳ бўлади.\nБутафлиқа Жазоир президенти лавозимини 1999 йил апрелидан эгаллаб келган.\nТошкент шаҳри. Гидрометеорология марказининг хабар беришича, 3 апрель куни пойтахтда ҳаво ўзгариб туради, вақти-вақти билан ёмғир ёғади, момақалдироқ бўлиши мумкин. Ҳарорат кечаси 13-15 даража илиқ, кундузи 18-20 даража иссиқ бўлади.\nҚорақалпоғистон ва Хоразм вилояти. Ҳаво ўзгариб туради, ёғингарчилик кутилмайди. Ҳарорат кечаси 5-10 даража, кундузи 15-20 даража илиқ бўлади.\nБухоро ва Навоий вилояти. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Ҳарорат кечаси 10-15 даража илиқ, кундузи 20-25 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёмғир ёғади, баъзи жойларда кучли бўлиши мумкин, момақалдироқ бўлиши мумкин. Ҳарорат кечаси 10-15 даража, кундузи 17-22 даража бўлади.\nҚашқадарё вилояти. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Ҳарорат кечаси 10-15 даража илиқ, кундузи 22-27 даража иссиқ бўлади.\nСурхондарё вилояти. Ҳаво ўзгариб туради, ёғингарчилик кутилмайди. Ҳарорат кечаси 10-15 даража илиқ, кундузи 24-29 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди.Ҳарорат кечаси 7-12 даража илиқ, кундузи 18-23 даража иссиқ бўлади.\nРеспубликанинг тоғли ҳудудлари. Ҳарорат кечаси 5-10 даража, кундузи 7-12 даража илиқ бўлади.\nЭртага мамлакатимизда 15 градусгача илиқ об-ҳаво кузатилади\nЭртага тоғли ҳудудларда 10 градусгача совуқ бўлиши мумкин\nҲафта давомида бизни қандай об-ҳаво кутмоқда?


Инсондан фарқ қилмайди. Британиялик муҳандислар одамсимон...\n14.05.2018 12:19 0 141\nБританиянинг «Engineered Arts» компанияси муҳандислари одамсимон робот устида иш олиб бормоқда. Фред исмини олган роботнинг нафақат скелети, балки юзидаги ҳар бир хусусияти одамникидан деярли фарқ қилмайди, деб хабар беради «Hi-tech.mail.ru».\nРоботнинг сочлари оқ ва юзи ҳорғин: Фред ўрта ёшдаги одамларга ўхшайди ва максимал даражада оддий кийинган.\n«Engineered Arts» компанияси бунга қадар ҳам кўнгилочар боғлар ва киоскалар учун роботларни яратган эди.\nФред улардан анча фарқ қилади: «Ёввойи Ғарб олами» сериалининг янги қисми учун яратилган «Android» конструкция асосида ишланган.\nКомпания муҳансидлари Фредга одамлар билан гаплаша олиш имкониятини ҳам қўшишган. Фред кўзини пирпиратиши, эснаши ва тинимсиз валдираши ҳам мумкин.\nФредни яратиш учун 12 ҳафта сарфланган: ёзилган минглаб қатор дастурий кодлардан ташқари муҳандислар бу вақт давомида унинг скелетини йиғган, акрил кўзлар ўрнатган ва юз териси максимал даражада реал шаклга келтирилган.\nробот Буюк Британия


Ўзбекистон об-ҳавоси: 25 март ёғингарчиликда ўтади\n15:56 / 24.03.2017\nТошкент шаҳри. Республика Гидрометеорология марказининг хабар беришича, 25 март куни пойтахтда ҳаво ўзгариб туради, вақти-вақти билан ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Кечаси 10-12, кундузи 13-15 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, айрим жойларда ёмғир ёғиб, момақалдироқ бўлиши мумкин. Ғарбдан секундига 7-12 метр тезликда шамол эсади. Кечаси 3-8, кундузи 9-14 даража илиқ бўлади.\nБухоро ва Навоий вилоятлари. Ҳаво ўзгариб туради, вақти-вақти билан ёмғир ёғиб, момақалдироқ бўлиши мумкин. Ғарбдан секундига 7-12 метр тезликда шамол эсади. Кечаси 5-10, кундузи 10-15 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёмғир ёғиб, момақалдироқ бўлиши мумкин. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучаяди. Кечаси 7-12, кундузи 10-15 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёмғир ёғиб, момақалдироқ бўлиши мумкин. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучаяди. Кечаси 7-12, кундузи 13-18 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Кечаси 5-10, кундузи 10-15 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, ёғингарчилик бўлади. Қор кўчиши хавфи бор. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучаяди. Кечаси 0-5 даража илиқ, баъзи жойларда 2 даражагача совуқ, кундузи 2-7 даража илиқ бўлади.


Сергей Абашин: 'Афсуски ксенофобик кайфиятлар ҳали узоқ давом этади' - BBC News O'zbek\nСанкт-Петербург Оврўпо Универстиетининг антрополгия профессори Сергей Абашин миллатчилик, Ислом ва муҳожирлик масалалари бўйича мутахассис.\nМарказий Осиёда миллатчилик ва Ислом, миллий ўзлик ва ижтимоиий эврилишлар мавзусида қатор илмий изланишлар ва китоблар муаллифи.\nФан доктори унвони эса унга " Марказий Осиёда этонографик билим ва миллий қурилиш: сартлар XIX-XXI асралард "сартлар муаммолари" илмий иши асосида берилган.\nБундан ташқари Сергй Абашин Қирғизистон жанубида 2010 июн ҳодисаларининг таҳлили ва зўравонликларни келтириб чиқарган омилларни тадқиқ қилган.\nСергей Абашинга кўра, жаҳоннинг етакчи давлатларининг Қирғизистонга таъсир устидан рақобат 2010 йилги ҳодисаларни "ўнғайсиз тарих ҳодисасига" айлантирган ва халқаро ҳамжамият бу ҳодисларни унутишга қарор қилган.\n"Лекин тарих олинмаган сабоқлар туфайли қайтиб, жазолаш ҳусусиятига эга".\nСергей Абашин Москванинг Бирюлево мавзесидаги миллатчилик асосида бўлиб ўтган тартибсизликлардан сўнг ижтимоиий тармоқларда ушбу ҳодисалар атрофидаги қатор мавзуларда қизғин баҳслар олиб бормоқда.\nУ кўтараётган мавзулар Россияга келаётган Марказий Осиёлик муҳожирлар учун виза тартиби киртилиши, миллатчиликнинг бош кўтариши сабаблари, Россия сиёсатчиларининг миллий масалаларга ёндошувлари кабилардир.\nИжтимоий тармоқлардаги охирги чиқишларидан бирида Сергей Абашиннинг ёзишича, "Россияда ижтимоиий ҳаражатлар қисқармоқда, нафақа тизими ўзгармоқда, миллиардлаб маблағлар ўғирланмоқда, мамлакат эса ғазаб билан оғзини кўпиртириб муҳожирлар муаммосини муҳокама қилиш билан овора. Йиғлаш керакми, ё кулиш", дея ёзганди.\nУнга кўра, Бирюлеводаги ҳодисалар илдизини кундалик ҳодисалар манзарасида эмас Россиядаги сиёсий кураш ва балкида қандайдир (мева-сабзавот базаси атрофидаги) "иқтисодий рақобатлар" манзарасида таҳлил қилишга уриниш ўринлироқдир.\nСергей Абашин фикрича, айни вақтда меҳнат муҳожирлигини тартибга солиш ва таъсир кўрсатишнинг муайян сиёсати ҳам бўлиши лозим.\nСергей Абашин Би-би-си мухлислари саволларига жавоб берди.\nБи-би-си: Қурбоной Камол саволи, жаноб Абашин Россияда ёқиб, пичоқланиб ўлдирилаётган ўзбекларнинг айби русларнинг кўчасини тозалаб, ҳожатхонасини ювганими? 1941-45 йиллардаги урушда ҳозирги "миллатчи" тақирбошларнинг оталарини ўзбек миллати ўз бағрига босиб, ўзлари емай-ичмай тарбиялангандилар. Уларнинг авлодлари эса ўзбекларни тириклайин ёқяпти. Бунга сизнинг муносабатингиз қандай, Миллатчи тақирбошлар ўз тарихларини билишмайдими ёки билиб туриб ҳам қон тўкяптими, дея сўраган.\nМукаррамов исмли мактуб муаллифининг саволи: Нима учун Россияда давлат раҳбарлари миллатчиликка бефарқ қарашмоқда. Аксинча улар юритаётган сиёсат уларнинг қамровини янада кенгайтирмоқда, деган фикрни билдирган. Марҳамат.\nСергей Абашин: Биласизми, мен охирги вақтларда Россияда мухожирлар билан бўлаётган ҳодисаларни, миллатчилик ва ксенофобиянинг ўсиши ва бу асосда турли можароларнинг келиб чиқишини икки сабаб билан тушунтирган бўлардим. Биринчиси охирги 20 йил мобайнида Россияда маданият ва таълим-тарбия соҳасида рўй бераётган инқироз. Бу инқироз нима учун рўй бермоқда? Бунинг иқтисодий ва сиёсий сабабларини муҳокама қилиш алоҳида масала. Лекин инқироз бўлаётганлиги аниқ. Ҳозирда бизда яхши таълим кўрмаган, қадриятларга интилмаган, келажаги ноаниқ, яхши, тарбияли инсон бўлишга интилмайдиган, ижобий ижтимоий таржимаи ҳолга эга бўлмаган авлод етишиб чиқди. Улар учун жўн схемалар муҳим. Масалан, "бизникилар ва ўзгалар", "яхшилар ва ёмонлар" каби. Бу авлодни эса қандайдир тажовузкор амалларга йўналтириш осон бўляпти. Яъни бу жўн схемалар тажовузкорликка тез айланиш қобилиятига эга. Бу биринчи сабаб. Иккинчи сабаб эса бу Россиядаги сиёсий кураш ва беқарорлик. Охирги йилларда биз кўряпмизки, бу кураш ва беқарорлик кучайиб бормоқда. Ана шу манзарада халқбоз шиорларга мурожаат қилаётган кучлар ва ғоялар ҳам кўпаймоқда. Бу каби ҳодисаларни тарихда ҳам кўришимиз мумкин. Муайян вазиятларда халқбоз куч ва ҳаракатлар кўпроқ сиёсий вазнга эга бўла бошлайдилар. Ксенофобия эса энг жўн халқбозчилик учун асбобдек. Яъни, "ҳамма нарсада келгиндилар айбдор" дейиш асосида баъзилар ўз рейтингларини жуда тез кўтариб оладилар. Хуллас мана шу икки омил, умумий ижтимоий нохуш аҳвол ва рақобатли сиёсий курашнинг кучайиши, ана шу икки омил биргалашиб, фикримча, тажовуз, ксенофобия, аксилмуҳожир кайфиятларнинг кучайишига олиб келмоқда.\nБи-би-си: Олим, исмли мактуб йўллаган ўқувчимиз, АҚШда 10 йилдан бери яшайман. Бу ерда бирон ўзбек ёки рус жиноят содир этса уларга шахс сифатида қарашади ва жазолашди. Лекин имагадир Россияда бирон бир ўзбек ёки кавказлик жиноят қилса бутун миллатни ва қорачадан келган мигрантларни айблашади. Бундай дунёқараш русларга қаердан келган, дея савол ташлаган, фикримизча бу саволга жавоб қисман янгради. Лекин саволнинг қўшимчасида, балким Россияда Гитлернинг фашизми бўй кўрсатмоқдами, дея сўралган?\nСергей Абашин: Дастлаб бир нарсага аниқлик киритмоқчи эдим. Россияда шубҳасиз ўсиб бораётган ксенофобия ва тажовузкорлик ҳолатлари ҳақида маълумот олар эканмиз, мен эшитувчилар, ҳамкасблар ва бошқа ҳаммани Россиядаги ҳамма руслар бу ғоялар билан суғорилган, деган фикрга келмасликларига чорлардим. Албатта тажовузкорлар ва миллатчиларнинг овози баландроқ янграётганга ўхшайди. Лекин бу ғояларга қарши чиқаётган ва куршаётган инсон ҳуқуқлари фаоллари, партиялар, фаоллар, олимлар ва шунчаки оддий одамлар ҳам бор. Балким уларнинг овози ҳамиша ҳам эшитилмаётгандир, лекин бундай овозлар бор. Олмон фашизми бўй кўрсатяптими, деган саволга келсак, ҳозирги ҳодисалар фашизм қолдиғи, деб айтмаган бўлардим. Чунки Россия бошқа республикалар билан бирга Гитлер Олмониясига қарши курашган. Совет Иттифоқи ҳудудида яшаган деярли ҳамманинг хотирасида бу уруш қолган. Шунинг учун мен буни фашизм асорати демаган бўлардим, лекин албатта 30- йилларда Олмонияда рўй берган жараёнларга жуда-жуда ўхшаш. Лекин ҳозирча мен улар орасида баробар белгиси қўймаган бўлардим.\nБи-би-си: Яна бир ўқувчимиз бу жараёнларнинг ҳаммаси ҳукумат томонидан атайлаб уюштирилаётган сунъий нарсалар. Скинхедларнинг муҳожирларга зуғуми ирқий қирғин, бу бир ўйин, деган фикрни билдирган.\nСергей Абашин: Гап шундаки, ҳозирча бу нарсаларни мен ирқий қирғин, деб атамаган бўлардим. Асосий кураш ҳозирча сиёсий ва информацион саҳнда кетмоқда. Тажовузкорлик ҳолатлари бор, депортация ва полициянинг муҳожирларга нисбатан қаттиқўллик кўрсатган ҳолатлари ҳам бор, маиший ва сиёсий тажовузкорлик ҳолатлари бор. Лекин буларнинг ҳаммаси ҳозирча ҳолатлар. Лекин ҳозирча кўчаларда ҳануз миллионлаб муҳожирлар бор ва умид қиламанки ирқий қирғин бўлмайди. Сиёсий саҳнада янграётган сафсаталрага қарамай, умид қиламанки, буларнинг ҳаммасини оқил фикр қайсидир даржада тўхтатиб қолади. Чунки муҳожирлар Россияга керак, иқтисодий сабалар туфайли, сиёсий сабаблар туфайли. Вазиятни яхшилашда эса ҳамма иштирок этиши керак. Муҳожирлар уюшмалари тузилиб, ўз ҳақ-ҳуқуқларини ҳимоя қилишлари керак. Муҳожирлар келаётган мамлкатлар элчихонлари ўз фуқаролари тақдирига кўпроқ эътибор қаратиги лозим, муҳожирлар келаётган мамлакатлар ҳукуматлари ўз фуқаролари ҳақ-ҳуқуқлари таъминланиши Россия ҳукуматидан қатъийроқ талаб қилишлари керак. Халқаро ташкилотлар ҳам рол ўйнашлари керак.\nБи-би-си: Саидхон, Бухородан сўрапти, муҳожирларга нисбатан салбий муносабат қачонгача давом этаркин?\nСергей Абашин: Шуни айтмоқчиманки, муҳожирлар масаласи нафақат Россияда ўткирлашиб бормоқда. Бу масала бутун жаҳонда жумладан Оврўпода ҳам ўткирлашмоқда. Бу борада баҳслар кучаймоқда, муҳожирлар сонини қисқартиришга даъват қилаётган радикал кучлар фаоллашмоқда. Шунинг буни Россияга алоҳида хос бўлган муаммо, деб айтмаган бўлардим. Лекин Россияда бу албатта ўзига ҳос ҳиссиётли бир кўриниш ва ксенофобик кайфиятларни чегаралаб турадиган ҳуқуқий асбоблар йўқ бўлган манзарада рўй бермоқда. Фикримча Россияда, афсуски ксенофобик кайфиятлар ҳали узоқ давом этади. Бу бутун жаҳонда рўй бераётган жараёнларнинг муқаррар оқибатидир. Глобализация кетяпти, кўплар бир жойдан бошқа жойга кўчяпти, маҳаллийлар билан кўчиб келганлар аралашмоқда. Иқтисодий инқироз меҳнат бозоридаги рақобатни жадаллаштирмоқда. Кўплаб мамлакатларда "балогардон"ни қидириш сиёсий саҳнага чиқмоқда. Афсуски ксенофобия бўлади ва биз унга юз тутишимизга тўғри келади. Лекин ксенофобияга тоқат қилмайдиган кучлар бирлашиб, бу кўринишнинг давлат сиёсати даржасига кўтарилмаслиги ва "ҳаддан ошиб кетмаслиги" йўлида курашишимиз керакдир.\nБи-би-си: кейинги туркум саволлар Қирғизистон жанубидаги вазият ҳақида. Доимий ўқувчимиз Одилжон Маҳмудий Ошдан: 2010 йилги ҳодисалар нима учун рўй берди, уларнинг моҳияти нимага асосланган эди, деган савол йўллаган.\nСергей Абашин: Фикримча бу ҳодисаларнинг асосий сабаби 15 йилдан бери Қирғизистонда давом этиб келаётган сиёсий беқарорлик ва ижтимоий нохуш вазиятидир. Ана шу икки омил чатишмаси туфайлидир. Ҳудди Россияда бўлгани каби келтирган мисолим бу ерда ҳам ўринли: сиёсий кучлар ҳамиша ўз рақобат ва курашларини душман ёки балогардон қидириш йўлига йўналтирадилар. Ўйлашимча 2010 йили ҳам шу каби ҳолат рўй берди. Сиёсий кучлар фикримча анчайин сунъий равишда мана шу каби "душман"ни қидириш жараёнида бу душман сифатида мамлакат жанубида яшаётган ўзбек жамоаси озчилигини танлади.\nБи-би-си: Қатор саволлар сизнинг илмий фаолиятингиз ва хусусан, "Ўзбеклар" китоби ҳақида. Хўжанддан Ўктам, бу китобнинг пайдо бўлишига нима туртки берган, нима учун бу китоб олдинроқ чоп бўлмади ва қайси адабиётлардан фойдаланилган, деган саволларни йўллаган.\nСергей Абашин: Бу китоб Россия Фанлар Академиясининг Этнология ва Антрополгия Институти томонидан чоп этилган. Дастлаб Россияда яшовчи халқлар ҳақида туркум китоблар чоп этилди. Кейин МДҲ давлатларида яшовчи халқлар ҳақида китоблар чоп этила бошлади. Қайси халқлар ҳақида ва қачон чоп этилиши ҳақида бирон аниқ режа йўқ, тадқиқотлар ва мақолалар тайёр бўлишига қараб чоп этилмоқда. "Ўзбеклар" китоби Ўзбекистон Фанлар Академиясининг Тарих институти ходимлари билан ҳамкорликда тайёрланди. Ана шу ҳамкорлигимиз асосида 600 бетлик анчайин салмоқли, ўзбек халқининг этногрфияси ва маданиятига бағишланган китоб чиқарилди. Китобда шунингдек қадимий даврлардан ҳозирги вақтгача бўлган ўзбеклар тарихи ва ўзлигининг ривожланишига таъсир қилган жараёнлар ёритилган. Китобнинг 20 дан ортиқ муаллифи бор. Ҳар бир муаллиф ўз соҳасида мутахассис ва ўзи учун керакли маълумотлар манбаи ва адабиётларни ўзи белгилаган.\nБи-би-си: Ҳудди шу ўқувчимиз "Тожиклар" китоби ҳақида фикрингизни ҳам сўраган.\nСергей Абашин: Бу китоблар туркумида ҳозирча тожиклар ҳақида китоб чоп этганимиз йўқ. Лекин Совет Иттифоқи даврида академик Ғофуров томонидан ёзилган "Тожиклар" китоби бор. Лекин бу бир муаллиф томонидан ёзилган асар эди, биз томондан чиқариладиган китоблар эса қатор муаллифлар ҳамкорлиги асосида коллектив равишда ёзиляпти. Шунинг учун бу икки китобни қиёслашдан ўзимни тийган бўлардим. Иккала китобнинг ҳам кучли ва заиф томонлари бордир. Олим сифатида мен ҳамиша танқидни олқишлайман.\nБи-би-си: Тошкентдан савол: Сиз ўзингизни ким, деб ҳисоблайсиз? Этнорграфми, олимми ёки сиёсатчи? Илмий жиҳатдан ишларингиз анчайин заиф, деган фикр билдирилган.\nСергей Абашин: Энг аввало мен олим-этнографман. Сиёсатчи эмасман ва сиёсатга умуман ҳеч қандай алоқам йўқ. Менинг илмий ишларим муваффақияти ва етишмовчиликлари эса ҳаммага аён бўшлса керак. Ишларим ҳақида ҳамма ўз фикр мулоҳазаси ва танқидини изҳор этиши мумкин.\nБи-би-си: Шу вақтгача сизнинг илмий ишларингиз ҳақида янграган танқид асосан қайси камчиликалр ҳақида бўлган ёки қайси соҳада?\nСергей Абашин: Биласизми илм оламида ҳамиша турли йўналиш ва мактаблар мавжуд бўлади, баҳс -мунозара, фикр алмашинуви рўй беради. Менинг илк илмий изланишим Марказий Осиё халқлари ўзлигининг тарихи, миллатларнинг шаклланиши ва миллий давлатчиликнинг пайдо бўлиши масаларига бағишланганди. Илмий жаҳонда бу масалаларни турли нуқтаи назардан ёритадиган турли мактаблар бор. Бу мактабларнинг орасидаги фарқ нимада эканлиги ҳақида батафсил тўхтаб ўтирмай қола қолай. Мен ана шу мактаблрадан бирига таалуқлиман ва табиийки, мен ва бошқалар орасида жиддий танқид демайманку, анчайин қизғин баҳслар мавжуд.\nБи-би-си: Мансур исмли ўқувчимиз Сиз бир вақтлар чиққан мақолангизда ўзбеклар орасидаги "элита", оқ-суяклар - "хўжалар", "сайидлар" тўғрисида ёзгансиз. Сиз рус миллатга мансуб булиб ушбу маълумотларни қаердан ва қанақа қилиб олгансиз. Шунга ўхшаш янги маълумотларни, мақолаларни яна чоп этмоқчимисиз, дея сўрабди.\nСергей Абашин: Бу борада маълумот ва материаллар Марказий Осиёда кўпларга маълум ва уларни олиш учун алоҳида уриниш ҳам керак эмас. Бу борада чоп этилган манба ва маълумотларни ўқиш ва одамлар орасида ишлаш керак. Мен этнограф сифатида Марказий Осиёга тез-тез бориб тураман. Қишлоқларда ойлаб яшаган вақтларим бўлган. Одамлар билан гаплашганман, ўрганганман, хуллас асл манбадан маълумотлар тўплаганман. Шунинг учун бу менинг шахсий тадқиқотларим натижаси. Ҳозирда бу мавзуда бирон янги нарса чоп этишни режалаётганим йўқ. Лекин шуни айтмоқчиманки, элита масаласи, айниқса диний элита, хўжалар, тўра, эшон ва ҳакозолар мавзуси ҳозирда олимлар, этнографлар, тарихчилар орасида анчайин оммабоп. Бу борада русчада, инглиз ва бошқа оврўпо тилларида кўплба мақолалар нашр қилинмоқда. Бу мавзуни тадқиқ қилиб, янги жиҳатларини очаётган кўплаб тадқиқотчилар фаолият юритишмоқда. Мен шахсан яқин орада Тожикистонда яшаётган ўзбеклар ҳақида қатор материалларни чоп қилишни режалаганман. Лекин ҳозирда тафсилотларини очиқламоқчи эмасман.


GM Uzbekistan Nexia ва Malibu ишлаб чиқариш ҳажмини оширади / Ўзбекистон янгиликлари, энг сўнгги хабарлар\nИҚТИСОДИЁТ 0 Шархлар 2290 кўрилди\nGM Uzbekistan Nexia ва Malibu ишлаб чиқариш ҳажмини оширади\nGM Uzbekistan АЖ томонидан ишлаб чиқарилган автомбиллар савдоси қайта бошланганлиги ва харидорлар томонидан келиб тушаётган мурожатларни инобатга олган ҳолда, компания томонидан Ўзбекистон бозоридаги харидорлар талабларини қондириш мақсадида талаб юқори бўлган автомобиллар моделларини ишлаб чиқариш ҳажмларини оширишнинг тез мослашувчан механизмини жорий қилиш тўғрисида қарор қабул қилинди. Бу ҳақда компания ахборот хизмати хабар қилади.\nХусусан, компания томонидан механик узатмали Nexia автомобилларини ишлаб чиқариш ҳажмлари август ойидан бошлаб 3 501 донага, сентябрь ойида эса 4 143 донагача оширилди, йил охиригача эса ушбу моделнинг ишлаб чиқариш ҳажмлари 34 804 донагача етказилади.\nШунингдек, Malibu автомобилларини ишлаб чиқариш ҳажмлари ойига 240 донадан 2 200 донага ошириш режалаштирилган.\nКомпания мижозлар томонидан таклифлар ва талабларни инобатга олган ҳолда, бошқа русумдаги автомобилларнинг ишлаб чиқариш ҳажмларини ҳам яқин ойларда ошириш учун барча имкониятларни жалб қилмоқда.\nДилерлик ташкилотларида ноқонуний хатти-ҳаракатлар ва мижозлардан товламагарчалик орқали қўшимча пул маблағларини талаб қилиш каби ҳолатлар пайдо бўлса, компания Call-марказига (141-77-77) дарҳол мурожаат қилиш сўралади.\nЎзбекистон бозорларидаги маҳсулотларнинг нархлари эълон қилинди


Қайси маҳсулотлар гўшт ўрнини босиб, органимзни оқсил билан таъминлай олади? » Ўзбекистон янгиликлари – Zamin.uz\n, 08 2020, 08:36\n05 июл, 21:38 3 311 Ҳаёт тарзи\nОқсиллар иммунитет мустаҳкамланиши, ҳужайраларнинг ўсиши, ривожланиши ва қайта тикланишини таъминлайди. Ўсимликларда оқсиллар гўшт ва сут маҳсулотларига қараганда анча камроқ миқдорда мавжуд. Шунга қарамасдан, ўсимлик оқсилларининг таркиби зарур аминокислоталар тўпламидан ташкил топган, демак организмнинг оқсилларга бўлган эҳтиёжини қисман ёки тўлиқ қондира олади. Гўштдан бошқа яна қандай маҳсулотлар оқсилга бой маҳсулот ҳисобланади? Қуйида ушбу саволга жавоб берамиз.\nДуккакли маҳсулотлар ўсимлик оқсилининг кони ҳисобланади. 1 порция қизил ясмиқ (чечевица) таркибида 18 гр, қизил ва қора ловияда эса 14 гр оқсил бўлади. Бундан ташқари дуккакли маҳсулотлар витамин B, магний, калий, темир ва клетчаткани ўз ичига олади. Бу эса овқат ҳазм бўлиши, ичакларнинг соғлом бўлишини таъминлайди.\nГречка соғлом ҳаёт кечиришни истаган ҳар қандай киши учун энг мақбул вариант ҳисобланади. Ушбу маҳсулот таркибида кўп миқдордаги оқсилдан ташқари, витамин ва минераллар, клетчатка ҳамда секин ҳазм бўладиган углеводлар мавжуд. Гречкадан тайёрланган таом тўқ тутади ва кун бўйи тетик бўлишга сабабчи бўлади.\nОқсилга лиммо-лим бўлган киноа омега-3 кислотасининг ҳам манбаси ҳисобланади. Ушбу маҳсулотни сабзавотлардан тайёрланган салатга қўшиш ёки ўзидан қуритилган ўт ва саримсоқ қўшиб, алоҳида таом тайёрлаш мумкин.\nАллергияси бўлмаган кишилар учун соя ҳайвон оқсили ўрнига энг яхши альтернатив бўла олади. Соя табиатдаги барча аминокислоталарни ўз ичига олган ягона ўсимлик ҳисобланади. Шу сабаб ҳам уни сут ва гўшт маҳсулотлари ўрнига ейиш мумкин. Бундан ташқари мазкур маҳсулот — C, E, K, B витаминлари, калий, магний ҳамда фосфорнинг кони.\nҚовоқ уруғлари ўсимлик оқсили, шунингдек, клетчатка, тўйинмаган ёғ кислоталарини ўз ичига олган маҳсулот саналади. Уруғлар организмни барча зарур озиқа моддалари билан тўйинтиради ва шунинг ҳисобига унинг истеъмолидан кейин анча вақтгача очлик ҳисси сезилмайди. Унда тез ҳазм бўладиган углеводлар деярли бўлмагани сабаб қондаги қанд миқдорининг кескин ошишига олиб келмайди.\nОчлик ҳиссини йўқотишга ёрдам берадиган маҳсулотлар 16 июн, 10:43\nНонушта учун энг фойдали озиқ-овқат маҳсулотлари 01 мая, 00:43\nҚайси маҳсулотлар соғлом яшаш тарзига мос келмайди? 31 мар, 17:53\nТўқ тутишга ёрдам берувчи 5 та озиқ-овқат 26 мар, 06:02\nҲиндистонда йўловчи самолёти ҳалокатга учради, қурбонлар сони 20 нафарга етди 08 авг, 08:18 0\nЭҳтиёт бўлинг! Telegram’да фирибгарлар пайдо бўлди! 08 авг, 07:55 17\nРамзон Қодировнинг даромади бир йилда қарийб 20 бараварга ошди 08 авг, 06:30 363\nСайёрадаги энг совуқ жой 17 йиллик излашлардан кейин топилди 07 авг, 23:56 1 043\nЮқори қон босимини туширишнинг энг яхши чоралари 07 авг, 23:17 1 152\n«Таклифларимиз Россия томонидан рад этилди» - Абдулазиз Комилов меҳнат муҳожирлари муаммолари ҳақида гапирди 07 авг, 22:30 1 975


Президент янги аэропорт қурилишини кўрди\n28 Июн 2019 2398\nПрезидент Шавкат Мирзиёев 28 июнь куни «Тошкент-Шарқий» аэродроми негизида қурилаётган аэропортни кўздан кечирди.\nБу ерда фуқаролик (ишбилармонлик) авиацияси ташкил этиш бўйича 2017 йил 30 июнда Президент қарори қабул қилинган эди. Давлатимиз раҳбари ўтган йили бу ерга келиб, мазкур аэродромни қайта қуриш бўйича лойиҳа таклифлари билан танишган эди.\nБугунги кунда аэропортда қурилиш ишлари жадал олиб борилмоқда. 4 километр узунликдаги иккита учиш-қўниш йўлаги, самолётлар тўхтаб туриши учун ангар ва перрон, юқори даражадаги делегациялар, ишбилармон доиралар вакиллари ва соатига минг нафар йўловчига хизмат кўрсатувчи терминаллар бунёд этилиши режалаштирилган.\nПрезидент бу аэропорт нафақат бугун, балки келажак учун барпо этилаётгани, шу боис уни узоқни ўйлаб, сифатли ва хавфсиз қилиб қуриш зарурлигини таъкидлади.


ИИВ Аҳад Қаюмни расман огоҳлантирганди. У эса «авжига чиқмоқда» - xabar.uz\nИИВ Аҳад Қаюмни расман огоҳлантирганди. У...\n19.02.2021 22:02 0 10272\nЎзини салкам «супермен» ҳисоблайдиган Аҳад Қаюм сўнгги вақтларда ижтимоий тармоқларда хурмача қилиқлари билан «тренд»дан тушмай келмоқда. Унга нисбатан танқидлар ёғилгани сари энсақотар видеолари кўпайгандан-кўпаймоқда.\nАввалроқ Аҳад Қаюмнинг ижтимоий тармоқлар орқали актёр Азиз Раметов билан «даҳанаки жанги» нафақат омманинг, ички ишлар органлари ходимларининг ҳам «назари»га тушганди.\nИкки таниқли шахснинг омма кўз ўнгида бир-бирига ҳақоратлар ёғдириши ортидан ҳар иккиси ҳам профилактик суҳбатга чақирилганди.\nСуҳбат якунида Азиз Раметов ва Аҳад Қаюм ушбу ҳаракатлари учун узр сўраб, бошқа бундай ҳолат такрорланмаслигига ваъда беришганди.\nИчки ишлар вазирлиги матбуот хизмати ҳолатга изоҳ бераркан, келгусида улар яна фуқаролар шаънини беодоблик билан камситиш, оммавий ахборот воситалари ва интернет орқали таҳқирлаш, шунингдек жамиятда юриш-туриш қоидаларини бузганлиги учун маъмурий ва жиноий жавобгарликка тортилиши ҳақида расман огоҳлантирилганини маълум қилганди.\nБу расмий огоҳлантиришдан ҳеч қанча вақт ўтмай, Аҳад Қаюм яна катта саҳнага чиқди. Бу сафар шунчаки «сўз жанги» қилмади, балки аёл санъаткор билан муштлашишга уринди. Жамоат жойида, кўпчилик кўз ўнгида содир бўлган ушбу хунук воқеага «супермен»нинг аввалроқ ижтимоий тармоқларда тарқатган видеоси сабаб дейилди. У рекламаларда арзон нархга тушмаслигини, фақат 1 млрд. беришса рози бўлишини, арзонига «Даврон Кабулов, Муниса Ризаева ёки Ҳалимахон» борлигини гапирганди.\nПойтахтдаги емакхонада юзага келган жанжалда Ҳалима рақибига ҳақоратлар ёғдиради ва тарсаки туширади, Аҳад Қаюм эса уни тепишга уринади. Бири чинни идишни улоқтириб, чил-чил қилади ва иккинчиси ўшқиради. Хуллас, ўзини таниқли ҳисоблайдиган шахсларга муносиб бўлмаган, умуман, ўзини инсон деб ҳисоблайдиган шахслар учун ярашмайдиган «жонли саҳна» видеоси интернетда тарқалиб кетади.\nАҳад Қаюм ички ишлар вакиллари қаршисида сўраган узрини унутиб, навбатдаги томошасини кўрсатгани қандай ҳуқуқий оқибатларга олиб келди? Расман огоҳлантиришдан кейин ҳам жамиятда юриш-туриш қоидаларини қасддан менсимаганлиги учун унга нисбатан чора кўрилдими?\nБу ҳақда ҳозирча ҳеч қандай расмий маълумот берилгани йўқ, Аҳад Қаюм эса ўзининг «ўхшамаган» видеоларини тарқатишда давом этяпти.\nБунга «Aҳад Қаюм 30 Z 777 ZZ рақаминини ярим миллиардга сотиб олдим деб ёлғон хабар тарқатгани учун жазоланмаганди, энди эса жамоат жойида тиббий ниқобсиз юрибди», деган муносабатлар ҳам билдирилмоқда.\nИИВнинг расмий огоҳлантириши қуввати бир ҳафтага ҳам етмаган кўринади.\nИИВ Аҳад Қаюм\nҲуқуқ 15/02, 22:21\nФарғонада «киссавур» қамоққа олинди


Lotinchada 26 ноябр 2021, 21:31 Жаҳон\nҚирғизистонда давлат тўнтариши тўхтатиб қолинди\nҚирғизистонда ҳокимиятни куч билан эгаллаб олишга уриниш бостирилди. Бу ҳақда жума куни республика Миллий хавфсизлик давлат қўмитаси (ГКНБ) матбуот маркази маълум қилди.\nИсми ва фамилияси ҳозирча эълон қилинмаган гумонланувчилар парламент сайловлари натижалари эълон қилинганидан сўнг «айрим сиёсий кучлар, жумладан, сайловда мағлуб бўлганлар кўмагига таяниб» Бишкек ҳудудида оммавий норозилик намойишлари уюштиришни режалаштирган. Улар ҳуқуқ-тартибот идоралари ходимлари билан тўқнашувлар келтириб чиқаришни ҳам мақсад қилгани айтилмоқда — ТАСС.\nУшбу иш доирасида 15 киши ҳибсга олинган. «Ҳозирда мазкур жиноят иши бўйича тергов ҳаракатлари давом эттирилиб, юқорида қайд этилган жиноий гуруҳнинг бошқа аъзолари аниқланиб, уларнинг қилмишларига ҳам тегишли ҳуқуқий баҳо берилади», — дейилади хабарда.\nИстанбулда полиция аёллар намойишини тарқатиш учун кўздан ёш оқизувчи газдан фойдаланди\nИстанбулда аёлларга нисбатан зўравонликка барҳам бериш учун кураш куни муносабати билан намойиш ўтказилди. Унинг иштирокчилари аёлларга қарши жиноятлар кўпайиб бораётгани ва уларнинг ҳуқуқлари поймол этилаётганига, шунингдек, Туркиянинг аёлларни ҳимоя қилиш бўйича Истанбул конвенциясидан чиқишига қарши чиқишди. Норозилик билдирувчиларни тарқатиш учун полиция кўздан ёш оқизувчи газ ишлатган. Бу ҳақда Коммерсантъ хабар берди.\nАкциялар бутун Туркия бўйлаб, жумладан Анталия, Бурса, Диярбакир, Измир, Муғла шаҳарларида ўтказилди. Истанбулда бир неча ўнлаб аёллар кўчага чиқди. Улар «Жим эмасмиз, қўрқмаймиз, итоат этмаймиз», «Аёллар биргаликда кучлидир» каби шиорлар билан чиқишди. Намойишчилар аёллар меҳнатининг эксплуатацияси, зўравонликнинг кучайиши ва «уларнинг ҳаётига аралашиш»га қарши чиқишди.\nРоссиянинг Кузбасс вилоятидаги конда юз берган фалокатда ҳалок бўлганлар сони 52 кишига етди\nКузбассдаги «Листвяжная» конида юз берган фавқулодда ҳодиса натижасида 52 киши ҳалок бўлди, дея хабар берди Интерфакс. Хабарда айтилишича, ҳалок бўлганлар орасида олти нафар қутқарувчи ва кончилар ҳам бор.\nҚайд этилишича, ҳалок бўлганларнинг кўпчилиги ис газидан вафот этган.\nУшбу факт бўйича Россия тергов қўмитаси РФ Жиноят кодексининг 217-моддаси 2-қисми (хавфли ишлаб чиқариш объектларининг саноат хавфсизлиги талабларини бузиш, эҳтиётсизлик натижасида одам ўлимига олиб келган) бўйича жиноий иш қўзғатди. Вилоят прокуратураси томонидан меҳнатни муҳофаза қилиш ва саноат хавфсизлиги тўғрисидаги қонун ҳужжатлари ижроси юзасидан текширув ўтказилди. Ҳозирда портлаш хавфи туфайли қутқарув ишлари эрталабгача тўхтатилган.\nПекин туғилиш даражасини рағбатлантириш учун янги чораларни жорий қилмоқда\nПекин ҳукумати Хитой ҳозирда дуч келаётган демографик муаммолар фонида аёллар учун қўшимча бола парвариши таътиллари муддатини 30 кундан узайтирди, дейилади шаҳар ҳокимияти баёнотида.\nБаёнотда қайд этилганидек, аёллар учун 98 кунни ташкил этувчи асосий туғруқ таътилидан ташқари қўшимча таътил 30 кундан 60 кунга оширилди. Бундан ташқари, бола уч ёшга тўлгунга қадар, ҳар бир эр-хотин ҳар йили қўшимча беш кунлик бола парвариши таътилини олишлари мумкин — РИА Новости.\nШвецияда бош вазирликка сайланган илк аёл 7 соатда истеъфога чиқди\n24 ноябрь куни Швеция бош вазирлигига биринчи марта аёл киши — Социал-демократик ишчи партияси раҳбари ва молия вазири Магдалена Андерссон сайланди. У Яшиллар партиясининг ҳукумат таркибидан чиқиш тўғрисидаги қарори боғлиқ бўлган Вазирлар Маҳкамасида бўлиниш туфайли етти соатдан кейин истеъфога чиқди. Бу ҳақда РБК нашри хабар берди.\nҚайд этилишича, Андерссоннинг истеъфоси парламент спикери томонидан маъқулланган. «Спикер Андреас Норлен бош вазир Магдалена Андерссоннинг истеъфога чиқиш ҳақидаги аризасини қабул қилди ва маъқуллади. Спикер вазиятни муҳокама қилиш учун партия етакчилари билан боғланади ва ҳукуматни шакллантириш жараёни ҳақида нутқ сўзлайди», — дейилади парламент баёнотида.\nУшбу ҳолат Швецияда тахминан олти ойдан бери давом этаётган ҳукумат инқирозининг давоми ҳисобланади. Бу мамлакат парламентида (риксдаг) бош вазир маъқуллайдиган кучларнинг мувозанати билан боғлиқ. Андерссон бошчилигидаги Социал-демократик партия ҳозирда риксдагдаги ўринларнинг учдан биридан камроғига (100) эгалик қилади, Яшиллар партияси эса 349 тадан атиги 16 та овозга эга. Шунга қарамай, Швеция ҳукумати ушбу икки партиянинг коалицияси асосида тузилган.


Архивы Уч нуқта - Страница 2 из 20 - Ўзбекистон Янгиликлари\nНигерияда жангарилар БМТ базасига ўт қўйди\nНигерияда 1 март куни ИШИД террорчилик гуруҳига алоқадор жангарилар БМТнинг базасига ҳужум қилиб, унга ўт қўйди. Agence France-Presse (AFP) ахборот агентлигининг хабар беришича, жангарилар БМТнинг Диква шаҳрида (Борно штати) жойлашган базасига ўт қўйган. Базада ишловчи 25 киши бункерга яширинишга муваффақ бўлган....\nЯмандаги портлаш оддий аҳоли ҳаётига зомин бўлди\nАрабистон ярим ороли жанубий қисмида жойлашган Яман Республикасининг Ҳудайда шаҳридаги аҳоли турар-жойида портлаш содир этилди. Натижада маҳаллий аҳоли вакилларидан 5 нафари қурбон берилди. Бу ҳақда Бирлашган Миллатлар Ташкилотининг Ҳудайда бўйича битимини қўллаб-қувватлаш миссияси (UNMHA) маълум қилган. "Кеча тунда Ҳудайданинг Ал-Ҳавак округида...\nБайденнинг буйруғи билан АҚШ Сурияга ҳаво ҳужуми уюштирди\nКеча, 25 февраль куни АҚШ ҳарбийлари Суриядаги Эрон томонидан қўллаб-қувватланувчи қуролли гуруҳлар позициясига ҳаво ҳужуми уюштирди. Бу ҳақда "Reuters" Оқ уйдаги икки манбага асосланиб хабар берган. Суҳбатдошларнинг аниқлик киритишича, ҳужум Ироқдаги Америка объектларига қилинган қатор ҳужумларга жавобан қилинган. Агентлик маълумотларига кўра, авиазарбани амалга...\nИстанбулда пичоқланган ўзбекистонлик ҳалок бўлди\nТуркиянинг Истанбул шаҳрида Ўзбекистон фуқароси ўткир тиғли жисм билан оғир тан жароҳати етказилиши натижасида ҳалок бўлди. Бу ҳақда Ўзбекистоннинг Истанбулдаги Бош консулхонаси маълум қилди. Истанбул прократураси хабарига кўра, жорий йилнинг 23 февралида ўзбекистонлик О.Б.га нисбатан қасдан баданга ўткир тиғли жисм...\nГрузияда янги ҳукумат тасдиқланди, Саакашвилининг партияси етакчиси қўлга олинди\nГрузия ИИВнинг махсус топшириқли мобил отряди «Ягона миллий ҳаракат» партияси офисини қамал қилиб, партия раҳбари, мухолифатчилар етакчиси Ника Мелияни ҳибсга олди. Грузия ИИВ маълумотига кўра, махсус амалиёт давомида 20дан ортиқ киши ушланган. 22 феврал куни Грузия парламенти Ираклий Гарибашвили бошчилигидаги...\nИталиянинг Конго Демократик Республикасидаги элчиси Лука Аттаназио бугун, 22 февраль куни исёнчи гуруҳлар жойлашган ҳудудда БМТ карвонига қилинган ҳужумда ўлдирилди. Бу ҳақда “Associated Press” хабар бермоқда.Маълум қилинишича, ушбу ҳодиса Конго пойтахти Киншасадан унча узоқ бўлмаган ҳудудда юз берган. Ҳужумда Италия...\nЖиҳоднинг тескари талқинига раддия…\nКобулда бир нечта портлаш содир бўлди\nПолициянинг маълумот беришича, дастлабки иккита портлаш 15 дақиқа оралиқда, учинчиси эса икки соатдан сўнг юз берган. Афғонистон пойтахти Кобулда қатор портлашлар содир бўлди. Бу ҳақда Associated Press хабар бермоқда. Портлашлар оқибатида камида беш киши ҳалок бўлган, яна икки киши жароҳатланган. Полициянинг маълумот беришича, дастлабки...\nНигерияда жангарилар бир неча юз талабани ўғирлаб кетди\nНигерия ғарбидаги Кагара шағрида қуролланган кишилаар давлат коллежига ҳужум қилиб, бир неча юз талабани ва ўқитувчиларни ўғирлаб кетди. Бир неча талаба ва коллежнинг бир ходими қочишга муваффақ бўлган, деб хабар берди Express нашри. Маҳаллий ОАВнинг хабар беришича, ҳужум вақтида бир талаба ҳалок...\nВақтингизни назорат қилинг\nОдамлар соатлаб ишлашади, ўзларини самарали ишлаяпман ва кўпроқ иш қилишга вақтим бор деб ўйлашади. Бироқ, улар муаммони ҳал қилиш учун соатлаб вақт сарфлайдилар. Бунинг ўрнига вақтни қисқартириш ва кунига 6 ёки 7 соатлик чекловни белгилаш мумкинлиги ва барча муҳим ишларни шу муддат ичида бажаришга имкон борлиги ҳақида ўйлаб ҳам кўришмайди. Агар сиз кунига атиги 6 соат ишлашингизни билсангиз, шу вақт ичида аввало барча муҳим ишларни бажаришга ҳаракат қиласиз ва бунга кам вақт сарфлайсиз. Чекланган вақт сизни янада самарали ишлашга ундайди.\nЯнги имкониятлари сари илдамлик\n“Узлуксиз касбий таълим” платформасидан фойдаланишни янада қулайлаштириш ва платформа борасида пайдо бўлаётган саволларга батафсил тарзда жавоб бериш мақсадида А.Авлоний...\nДавлат раҳбарининг ташрифи якунланди\n«Яшил макон» умуммиллий лойиҳаси бирлаштирувчи кучга айланмоқда\nИнсон – ўз тақдирининг кулолидир


"Шоқол Карлос" ҳомийси вафот этди\nБухарестда мамлакат хавфсизлик хизмати "Секуритате"нинг собиқ раҳбари, генерал Николае Плешита 80 ёшида ўлди.\nСобиқ диктатор Николае Чаушескунинг буйруғига биноан Плешита 1980 йили "Шоқол Карлос" лақабли венесуэлалик террорчи Ильич Рамиресни яшириб, сақлаб қолган эди.\n"Шоқол Карлос" 1981 йили Озод Европа радиосининг Мюнхендаги биносини портлатиб юборишга уринган, бомба ўшанда бино ёнида портлаган, бир неча киши тан жароҳати олган эди.\nРуминияда коммунистик режим қулаганидан сўнг Николае Плешита судга тортилди. Бироқ бир неча йилга чўзилган судлов охир-оқибат уни айбсиз, деб топиш билан якунига етди.


Францияда "сариқ нимчалилар" намойиши полиция билан тўқнашувларга айланиб кетди\n11 апрел 2021, Тошкент вақти: 06:57\nПариж. 2019 йилнинг 1 майидаги намойиш пайтида полиция билан тўқнашувлар.\nФранцияда 1 май куни 150 мингдан ортиқ одам намойишга чиқди. Хабарларда айтилишича, намойишчиларнинг деярли ярми сариқ нимчалилар ҳаракатининг аъзолари бўлган.\nПарижда, айрим хабарларда 14 минг, бошқа хабарларда эса 40 минг одам намойишга чиққан айтилмоқда. Мазкур намойиш пайтида полиция билан тўқнашувлар юз берди.\nПолиция намойишчиларга қарата куч қўллади. Тўқнашувлар пайтида 14 полициячи ва камида 24 намойишчи жароҳатланган. Парижда 300 одам қўлга олинган.\nФранцияда ўтган йилнинг охирларидан бошлаб норозилик намойишлари ўтказилиб келинмоқда. Намойишчилар сариқ нимчалар кийиб олгани учун улар “сариқ нимчалилар намойиши” номини олди.\nНорозилик намойишлари бошланишига ҳукуматининг ёнилғи маҳсулотлари солиғини кўтаргани сабаб бўлган эди.


Бир хонали квартирани 3 хоналига алмаштириб бериш учун пора сўраган “Асакабанк” ходими қўлга тушди\nУ танишлари орқали уйга муҳтож фуқаро сифатида МИБ Урганч туман бўлими давлат инспектори Х. Отажоновга арзон кўп қаватли уйдан бириктирилган 1 хонали квартирани 3 хоналисига алмаштириб бермоқчи бўлган.\nЕр ажратиб беришни ваъда қилиб, пора олаётган шахс қўлга олинди\nХоразм вилояти Шовот тумани “Янги турмуш” МФЙда яшовчи Музаффар Қурязов эндигина тадбиркорлик фаолиятини бошлаш ниятида эди. Унинг ушбу режасидан бохабар бўлган Қиёт қишлоғилик Равшан Ортиқов туман архитектура ва қурилиш бўлимида ишловчи мансабдор танишлари орқали унга 600 квадрат метр ер майдонини...\nТунда автобуслар тўқнашиб кетди. Қурбонлар кўп\nАвтобуслар иштирокида рўй берган йўл транспорти ҳодисаси оқибатида 47 киши ҳаётдан кўз юмди.\n«Ўзбекистон иқтисодиёти равнақига сезиларли туртки берадиган янги саҳифа очилмоқда»\nЎзбекистонда Марказий Осиёдаги биринчи АЭС қурилиши ҳақидаги янгилик олис Венгрияда ҳам акс садо берди.\nОлий таълим вазирлиги ходими ўқишга киритиб қўйишни ваъда қилиб пора олаётганда ушланди\nШу йилнинг 13 октябрь куни Наманган вилояти Ички ишлар бошқармасига фуқаро Ч.Н. ариза билан мурожаат қилиб, унда 2018 йилнинг октябрь ойи бошларида Х.А. Олий таълим вазирлигида ишловчи У.А. орқали унинг икки нафар танишларини Тошкент ҳуқуқшунослик лицейига ўқишга киритиб қўйишга ваъда...\nМИБ “Чорсу” бозорининг мол-мулкини хатловга олди\nШайхонтоҳур тумани МИБ томонидан “Эски Жўва” АЖ томонидан бошқариладиган ва халқ орасида “Чорсу” номи билан танилган бозорнинг пул маблағлари хатловга олинди.\nНавоийда қуввати 100 мВт бўлган қуёш фотоэлектр станцияси қурилади\nНавоий вилоятида қуввати 100 мВт бўлган қуёш фотоэлектр станцияси қурилади.\nShowing 181-197 of 435 items.


Газ босими Қирғизистон ҳудудидан Сўхга етгунча пасайиб қоляпти\nЎзбекистоннинг Сўх ва Шохимардон анклавларига газ Қирғизситон орқали ўтадиган қувурлардан етказилади.\nФарғона вилоятининг Сўх туманига узатилган табиий газ тўлалигича етиб бормаяпти. Сўхликларга кўра, газнинг бир қисми газ қувурлари ўтган Қирғизистон ҳудудида олиб қўйиляпти. Қирғиз чегарачилари магистрал қувурларни текширгани келмоқчи бўлган ўзбекистонлик мутахассисларга йўл бермаяпти.\nФарғона вилоятининг Қирғизистон ҳудудида жойлашган анклав тумани Сўхда табиий газ босими пасайди. Сўхлик Ҳалимжон аканинг сўзларига кўра, қирғизистонликлар мамлакатдаги ҳокимиятсизликдан фойдаланиб, Сўхга ўтган қувурларидан газни ўғирламоқдалар.\n- Транзит газ келадию, Сўхга. Қирғизистондан ўтиб келади. Қирғизлар уни ўша ердан самоволно олиб қўйишяпти. Ўзбекистон Трансгазидан вакиллар келиб шуни текширамиз деса, уларни чегарадан ўтказишмаяпти. Масалан Сўхга 1000 кубометр жўнатилса, фақат 800 келаяпти. 200ни йўлда, Қирғизистон ҳудудида ўғирлаб олишяпти. Бизнинг специалистларни ҳам ўтказишмаяпти. Бунинг оқибатида қишда Сўхга газ берилмай қўйиши мумкинда. Ҳали Украина Европага қилгандай. Ҳозир қирғизлар диким образом границага пропускат қилмасдан бизнинг одамларни, шу муаммони қилишяпти, дейди Ҳалимжон ака.\nЎзбекистон магистрал газ қувурлари Фарғона бошқармасининг ўзини таништирмаган мутахассиси бундай ҳолатлар содир бўлаётганини тасдиқлади. Унинг айтишича, бу муаммоларни ҳозирча жойига бориб, текширишнинг имкон йўқ. Чунки, бошқарманинг Қирғизистон ҳудудидаги магистрал қувурларни назоратдан ўтказиш ҳақидаги илтимослари қирғиз чегарачилари томонидан рад қилиниб келмоқда.\n- Шундай ҳолат бўлиши мумкин, чунки ҳозир чегаралар ëпиқ. Бизнинг ходимларимиз томонидан айтилади, бироқ ўтиб кўра олмаймиз. У ердан ўтган газопроводлар қирғизгазнинг балансида туради. Уларни ўзлари обслуживат қилади, ўзлари обход қилади,- дейди магистрал газ қувурлари Фарғона бошқармаси мутахассиси.\nСўхгазтаъминот идораси бошлиғи Мухторжон Эрматов, газ қувурлари магистралидаги муаммолар уларнинг идоарсига тегишли эмаслигини айтар экан, газ босими паст эканлигини ҳам инкор қилмайди.\n- Энди ҳозир жуда нормада йўқда. Давление йўқ бизда. Ҳозир бизда атмосфера тўрт ярим. Қишда энди тўрт ярим етмайди. Энди бу газ қувури биздан сўнг яна Қирғизистонга ўтиб кетади, Ҳайдарконга. Сўхнинг ичидан Ҳайдарконга чиқиб кетади,- дейди Сўхгазтаъминот идораси бошлиғи Мухторжон Эрматов\nҚирғизгаз идорасида узоқ йиллар ишлаган, исми ошкор этилмаслигини илтимос қилган мутахассис сўзларига кўра, бундай ҳолат Қирғизистонда кўп кузатилади.\n- Ўша трубадан қирғизлар газ олаëтган бўлиши мумкин. Водилдан кейин Қадамжой орқали Шоҳимардонга кетадиган труба борку, ўшандан қирғизлар қувурнинг битта-иккита жойидан тешиб газ олган ҳолатлар бўлган. У давление унақа юқори давление эмасда. Аҳолига ишлатгани кетаëтган газнинг давлениеси паст бўлади. Шарт тешиб олиб олаëтган бўлиши мумкин.\nЭнди ўзбошимча шунақа ишларни мен ҳам эшитганман. Ўша ерларда тешиб олиб, оҳак пиширадиган цехларни қуриб олишиб, тошларни ямаларга тўкиб, тагидан трубалардан кесиб газни ëқиб қўйиб оҳак пишираëтганларни. Ҳеч қандай газ пулини тўламасдан, бировдан рухсат сўрамасдан олаëтган ишлар бўлаëтганини мен эшитганман. Тўғри, бугунги Қирғизистонда ҳукумат йўқлиги ва эгасизлик натижасида бундай ишлар қилинмоқда. Аслида эгаси бор пайтда ҳам ўша ишни қилишган улар. Ҳозир тем более хўжайини йўқ, хоҳлаганини қилаëтган бўлса керак,- дейди Қирғизгаз идорасида ишлаган мутахассислардан бири.


Японияда 75 ёшдан ошганларни кексалар деб ҳисоблаш таклиф қилинди\n19:57 / 05.01.2017\nЯпониянинг геронтологик (геронтология – тирик организмларнинг қаришини ўрганувчи фан) жамияти ҳозиргидагидек 65 ёшли кишиларни эмас, балки 75 ёшдан ошганларни расман кекса одамлар деб ҳисоблашни таклиф қилди. Бундай баёнот билан жамиятнинг ишчи гуруҳи раиси, доктор Ясуёси Оути чиқди.\n"Кекса деб аталувчи одамлар биологик нуқтаи назардан ҳозирда тахминан 5-10 йилга ёшарганлар. Ёш ишчилар сони камаяётган шароитда, агар биз кекса деб ҳисобланувчи одамлар онгини ўзгартирсак, бу жамиятни қўллаб-қувватлайди", деб айтди доктор.\nОути бу таклиф қариш масалалари билан шуғулланувчи тиббий жамият вакиллари билан батафсил маслаҳатлашувлардан кейин тайёрланганини айтди. Бир таърифнинг ўзигина ўзида куч ҳис қилувчи 65 ёшдан катта одамларга ишлаш ёки волонтёрлик фаолиятида иштирок этишни давом эттиришга имкон беради.\nЯпониядаги асосий демографик муаммолардан бири аҳолининг қариши ҳисобланади, ёш японлар борган сари кам оила қурмоқдалар ва фарзанд дунёга келтирмоқдалар, турмуш даражасининг юқорилиги ва олий даражадаги тиббиёт эвазига ўртача ҳаёт давомийлиги мунтазам ошмоқда. Натижада, прогнозга кўра, қаришнинг ҳозирги суръатлари сақланиб қоладиган бўлса, 2040 йилга келиб Япониянинг 65 ёшдан катта одамлари ҳисобига 36 фоиз аҳоли тўғри келади.\nБироқ "65 ёшдан катталар" тоифасига кирувчилар ёшларига қарамасдан фаол турмуш тарзини давом эттирмоқдалар. Кекса ёшдагиларнинг 22 фоизи ишлайди, кўпчилиги спорт заллари ва фитнес-марказларнинг фаол мижозлари ҳисобланадилар.\nЯпония кекса одамлар


IT гигантларни бошқараётган 10 та ҳинд - EXACT.UZ\nИлм — Фан\nIT гигантларни бошқараётган 10 та ҳинд\nБизнес Блог Блоггинг Илм - Фан ҚИЗИҚАРЛИ Фойдали мақолалар Шаҳсий ривожланиш Янгиликлар\nRediff нашри бундан бир неча ой аввал жаҳондаги энг илғор IT- компанияларни бошқараётган 10 та ҳинд ҳақида маълумот берган эди. Мақола жуда қизиқарли ёзилган, унда дунё ахборот технологияларига улкан таъсир кўрсатаётган йирик компанияларни муваффақият билан идора этаётган 10 ҳинд миллатига мансуб бошқарувчилар келтирилган. Қуйида ушбу ишбилармон ҳинд шоввозлари ҳақида сўз юритамиз\nСундар Пичай. Google, Ижрочи директор\nЖаҳоннинг энг қудратли IT фирмасини бошқариб келаётган ушбу камтар ҳинд йигити ҳақида аввал ҳам сайтимизда хабар берган эдик.\nСундар Пичай 43 ёшда. У 2015 йилда Google маҳсулотларининг ривожига катта ҳисса қўшганлиги учун Google’нинг ижрочи директори лавозимига тайинланган. Бундан аввал эса у Google’нинг маҳсулотларни ривожлантириш бўйича раҳбари лавозимида ишлаган ва Google+, Google Wallet, Android Pay каби сервисларнинг юксалишига жавоб берган.\nПичай Google компаниясига 2004 йилда ишга жойлашган ва Google Chrome, Chrome OS ва Google Drive хизматларининг яратилишида муҳим роль ўйнаган. У АҚШдаги машҳур Стэнфорд университети ва Уортон бизнес мактабида таҳсил олган.\nСатья Наделла. Microsoft, Ижрочи директор\nГарчи Google’ни забт этган Сундар Пичай ҳозирда кўпчиликнинг ҳайратига сабаб бўлса-да, аслида унинг Сатья Наделла исмли ҳамюрти ундан-да аввалроқ Microsoft компаниясининг ижрочи директори лавозимига сайланган эди. Сатья Наделла АҚШда энг кўп маош оладиган ижрочи раҳбар ҳисобланади. Наделла Microsoft’да 1992 йилдан бери хизмат қилади.\nНаделла Ҳиндистоннинг Ҳайдаробод штатидан. Электроника ва коммуникация муҳандислиги йўналиши бўйича Манипал технология институтини тамомлаган. Кейинчалик АҚШнинг Висконсин университети ва Чикаго университетларида таҳсилини давом эттирган. У Microsoft’га қўшилишидан олдин Sun Microsystems компаниясида ишлаган.\nСанжай Кумар Жҳа. Global Foundries, Ижрочи директор\nҲиндистоннинг Биҳар шаҳридан бўлган Санжай Кумар Жҳа бугунги кунда яримўтказгичлар ишлаб чиқариш бўйича жаҳоннинг энг йирик фирмаларидан бўлган Global Foundries компаниясини бошқаради. Бундан аввал у Qualcomm компаниясида бош ижрочи директор вазифасида ишлаб келган. Шотдандиянинг Стратклайд университетида электрон муҳандислик бўйича докторлик даражасига (PhD) эга.\nСанжай Кумар Жҳа АҚШдаги энг кўп маош оладиган ҳиндистонлик бошқарувчилардан биридир.\nШантану Нарайен. Adobe, Ижрочи директор\nАсли Ҳиндистоннинг Ҳайдаробод штатидан бўлган Шантану Нарайен дастурий таъминот йўналишида жаҳондаги энг йирик компаниялардан бири – Adobe’ни бошқаради. Унинг раҳбарлиги остида мазкур фирма жаҳон IT инфраструктураси бозорида ўз мавқеини йилдан-йилга ошириб бормоқда.\nШантану Нарайен дунёдаги энг кўп маош оладиган ижрочи директорлардан бири саналади. Османия университетида электрон муҳандислик мутахассислиги бўйича таҳсил олган. Кейинчалик Калифорниянинг Беркли ва Огайо штатида жойлашган Боулинг Грин университетида ўз билимларини мустаҳкамлаган.\nНикеш Арора. SoftBank Internet and Media Inc, Ижрочи директор\nНикеш Арора узоқ йиллар давомида Google компаниясида турли етакчи лавозимларда ишлаган. Бироқ у ўтган йили қидирув гиганти билан хайрлашиб, SoftBank Internet and Media Inc. компаниясининг раҳбар муовини бўлиб иш бошлади. Арора мазкур компанияда интернет, телекоммуникация, медиа ва глобал сармоя масалаларига жавоб беради.\nGoogle компаниясига ишга киргунча, у Putnam Investment фирмасида телекоммуникация таҳлилчиси вазифасида фаолият кўрсатган.\nНикеш Арора электр муҳандислиги бўйича таҳсил олган. Кейинчалик АҚШнинг Бостон коллежида молияни ўрганган.\nФранциско Дсуза. Cognizant, Ижрочи директор\nIT-саноатидаги энг ёш ижрочи директорлардан бўлган Дсуза Cognizant компаниясида 1994 йилдан бери хизмат қилиб келади. У бундан 8 йил аввал мазкур компаниянинг ижрочи директори лавозимига тайинланган. Ўшанда у бор-йўғи 38 ёшда эди.\nФранциско Дсуза Ҳиндистоннинг Гоа штатидан. У айни вақтда General Electric концернининг директорлар кенгашига ҳам аъзолик қилади.\nДсуза East Asia ва Carnegie-Mellon университетларида бизнес бошқарувини мутахассислиги бўйича ўқиган.\nДинеш Паливал. Harman International, Ижрочи директор\nДинеш Паливал 2007 йилдан бери автомобиллар, истеъмолчилар ва ихтисослашган бозорларга аудио ва инфотеинмент тизимларини тайёрлайдиган Harman International фирмасини бошқариб келади. Унинг бошқаруви остида компания ўз соҳасида йирик ва инновацион гигантлардан бирига айланди.\nДинеш асли Тожмаҳал жойлашган Агра шаҳридан. У Ҳиндистоннинг Технология университетида ва молия йўналиши бўйича Майами университетида таҳсил олган.\nСанжай Меҳротра. SanDisk Corporation, Ижрочи директор\nСанжай Меҳротра SanDisk Corporation компаниясининг таъсисчиси ва ижрочи директоридир. Фирма хотира чипларини ишлаб чиқариш бўйича жаҳоннинг энг йирик компанияларидан бири ҳисобланади.\nУнинг бошқаруви остида компания корпоратив сегмент учун SSD карталар тайёрлашни кенгайтирди ва мобил саноатда ўз ўрнини топишга интилмоқда.\nМеҳротра АҚШнинг Беркли университетида электр муҳандислиги ва компьютер технологиялари бўйича таҳсил олган. Кейинчалик у Стенфорд университетининг бизнес бошқарувига ихтисослашган дастурини тамомлади.\nРажив Пури. Nokia, Ижрочи директор\nРажив Пури ахборот технологиялари соҳасида мана сал кам 25 йилдан бери ишлаб келади. У мобил тармоқлар, йирик маълумотлар таҳлили, булут хотира ва интернет бизнеси йўналишларида жуда катта тажрибага эга.\nУ 2014 йилда Nokia компаниясининг ижрочи директори лавозимига тайинланган.\nМанипал технология университетида муҳандислик йўналиши бўйича ўқиган. 1967 йилда Ҳиндистоннинг Деҳли шаҳрида туғилган. Айни вақтда Финландияда истиқомат қилади.\nЖорж Куриан. NetApp, Ижрочи директор\nАҚШнинг NetApp номли компьютер хотиралари ва маълумотларни бошқариш компаниясига ҳам ҳинд миллатига мансуб шахс раҳбарлик қилади.\nКуриан мазкур компанияга 2011 йилда ишга қирган, 2015 йилда ижрочи директор лавозимига тайинланган. NetApp’дан олдин Жорж Куриан Cisco компаниясида бош менежер бўлиб хизмат қилган. Энг қизиғи, унинг эгизак укаси Томас Куриан Oracle фирмасининг президенти ҳисобланади.\nЖорж аввал Ҳиндистоннинг Мадрас институтида, кейин эса АҚШнинг Принстон университетида электр муҳандислиги бўйича таҳсил олган. Шу билан бирга, Стенфорд университетида бизнес бошқарувини ўрганган.\nМуваффақиятли «бизнес режа»нинг 8 та муҳим асоси\nБизнес режа тузаётганда буларга эътибор беринг\nБизнесда керак бўладиган асосий қобилият ва маҳоратлар\nҚИЗИҚАРЛИ Фойдали мақолалар\nҚизиқарли ўйин! Зеҳнингизни синаб кўринг\nЛифтдаги тақдимот . . .\nCopyright © 2020 EXACT.UZ


Тошкент “наклейка” лардан тозаланади\n24 январ 2021, Тошкент вақти: 17:35\nТошкентда пойтахт кўчаларини реклама ва бошқа мазмундаги наклейка, эълон ҳамда варақалардан тозалаш тадбирлари бошланди.\nТошкентни ëпишқоқ эълонлардан тозалаш ташаббуси билан чиққан Ўзбекистон Экологик ҳаракати Тошкент бўлими фаоллари маҳалла оқсоқоллари билан бу борада бир битимга келишди.\nЎзбекистон Экологик ҳаракати Тошкент шаҳар ҳудудий бўлинмаси раиси Алишер Жўраевнинг Озодликка билдиришича, шаҳарни наклейкалардан тозалаш ташаббуси шу йилнинг март ойида пайдо бўлган:\n- Дарахтлар ва бекатларга турли эълонлар ëпиштирилгани қиш кетганидан кейин яққол кўринди. Дарахтларни ҳимоя қилиш мақсадида шундай ташаббус билан чиқдик. Энг катта тозалаш тадбиримиз 17 июл куни бутун шаҳар бўйлаб ўтказилади. Биргина Чилонзор метроси ëнидаги ўнминглаб дарахтларга наклейка ва эълонлар ëпиштириб ташланган, дейди суҳбатдош.\nМулозимга кўра, бу ҳаракатдан асосий мақсад шаҳар ҳуснини бузиб, дарахтларга зарар етказаëтган реклама ва бошқа мазмундаги ëпишқоқ эълонларга қарши кураш.\nЎрмонга ўт кетса ҳўлу-қуруқ баробар ëнади\nБу ташаббус пайдо бўлган шу йилнинг март ойида мухолифатдаги Ўзбекистон Халқ ҳаракатининг Ўзбекистондаги ëшлар қаноти деб тақдим қилинаётган ва ўзларини “Чўлпон” деб атаган гуруҳ Тошкентдаги бозор, маҳалла гузарлари ва бекатларга танқидий руҳдаги варақаларни ëпиштириб кетишган эди.\nТошкентдаги "Мегпланет" савдо маркази олдиа мухолифат варқалари тарқатилган эди.\n"Чўлпон" ташкилотига бириккан ўзбек ëшлари Тошкентнинг Юнусобод мавзесида жойлашган "Мегапланет" дўкони олдида автомобил ва таксиларнинг ойналарига "Эркин юрт" газетасининг навбатдаги сони ёпиштириб кетилгани акс этган фотосуратлар Озодликка етиб келган эди.\nВарақаларда ҳукуматнинг киракашлар ва таксичилар фаолиятига оид чекловларга бўйсунмаслик чақириғи чоп этилган эди.\nЎзбекистон Экологик ҳаракати Тошкент шаҳар ҳудудий бўлинмаси раиси Алишер Жўраевга кўра, шаҳарни наклейкалардан тозалаш ташаббуси ҳам айнан март ойида очиқланган.\nШаҳар кўчаларида ҳукуматга қарши варақалар пайдо бўлиши билан бу ташаббус ўртасида боғлиқлик йўқлигини айтган мулозим айни вақтда Экоҳаракат ташаббусининг пировардида экстремистик чақириқлар олдини олиш эҳтимоли ҳам таҳсинга лойиқ¸ деб билади:\n- Ўрмонга ўт кетса ҳўлу-қуруқ баравар ëнганидек, бу тозалаш мобайнида бу нарсанинг ҳам олди олинади. Ўйлаб қолади. Варақа илаëтган фуқаро ўйлайди. Илвотган одам орқа олдига олдин битта қараган бўлса¸ энди иккита қарайди. Биров расмга олмаяптимикан деб ўйлайди. Биров видеога солмаяптимикан деб ўйлайди. Тушунвотсизми? дейди Жўраев.\nРасмий чеклов кун тартибида\nТошкент шаҳрида ëпишқоқ эълонлар тарқатиш билан шуғулланадиган иккита ширкат вакиллари бир бирларидан мустақил тарзда шаҳарда эълон ëпиштириш бўйича ҳали расман чекланмаганини Озодликка билдиришди.\n- Хоҳлаганча наклейкани чоп қиламиз, қизларимиз кўчаларга ëпиштириб чиқишади.\nОзодлик: Қанақадир чекловлар борми.\n- Чеклов йўқ. Фақат матннинг 60 фоизи ўзбекча бўлиши керак.\nОзодлик: Матн юзасидан бирор чеклов борми.\n- Масалан¸ қанақа матн?\nОзодлик: Ўзбекистон президенти конституцияга амал қилсин¸ деган.\n- Бунақа матнни бера олмаймиз. (кулиб) Тўғриси, биз ишлаб чиқарган барча маҳсулот СНБ назоратидан ўтади, дейди эълон бериш соҳасида ишловчи тошкентлик.\nСуҳбатдош 7 июл куни бўладиган Тошкент шаҳар Халқ депутатлари кенгаши навбатдаги йиғилишининг кун тартибида шаҳар кўчаларидаги тозалик, хусусан, кўчаларга ëпиштириладиган варақалар масаласи бўлажагини билдирди.


Нельсон Мандела чизган сурат кимошди савдосида сотилди - xabar.uz\nНельсон Мандела чизган сурат кимошди савдосида...\n03.05.2019 13:55 0 1344\nЖанубий Африка Республикасининг собиқ президенти Нельсон Мандела чизган расм Нью-Йорк кимошди савдосида сотилди.\n«Bonhams» аукцион уйи ташкил этган савдода ушбу санъат асари 112 575 долларга сотилди. Асарни сотувга Манделанинг қизи қўйди.\nУнинг айтишича, президент Мандела истеъфога чиққанидан сўнг санъат билан шуғулланган.\nАсарнинг номи — «Камера эшиги, Роббен ороли». Унда қамоқхона камерасининг бир қисми, эшик ва ундаги калит тасвирланган.\nНельсон Мандела Роббен оролидаги қамоқхонада умрининг 18 йилини ўтказган.\nкимошди савдоси рассомчилик нельсон мандела\nМаданият 18/11, 23:00


Экспорт қилиш чоғидаги расмиятчиликлар\nИқтисодий хавфсизлик ишончли қўлларда!\nЯнги ставка бўйича эски йиғим\n2014 йилги солиқ солишдаги янгиликлар*\nКарточка эсдалик учун берилмайди\nОрзиқиб кутилаётган сертификатлаштириш\nГазета СБХ / 2014 год / № 3 / Ташқи иқтисодий фаолият\n2013 йилда мамлакатимиз ишлаб чиқарувчиларининг экспорт салоҳиятини ривожлантириш, кичик бизнес, хусусий тадбиркорлик ва фермерлик ташқи иқтисодий фаолият юритиши учун қулай шарт-шароит барпо этишга фаол кўмак берилди.\nАмалдаги қонун ҳужжатларида ТИФнинг барча жиҳатлари, шу жумладан маҳсулот экспортига рухсатнома ва сертификатлар олиш тартиби белгиланган. Чунончи, Вазирлар Маҳкамасининг «Сертификатлаштириш тартиботларини ва сифат менежменти тизимларини жорий этишни такомиллаштиришга доир қўшимча чора-тадбирлар тўғрисида»ги қарори (28.04.2011 йилдаги 122-сон) билан экспортга йўналтирилган, хусусан қишлоқ хўжалиги маҳсулотини мажбурий сертификатлаштириш бекор қилинди. Бу эса тадбиркорларга вақт ва маблағни тежаш имконини беради.\nЎзбекистон товарлари олиб кириладиган мамлакатнинг қонун ҳужжатларида назарда тутилган имтиёзларни олиш учун эса уларнинг келиб чиқишини тасдиқлайдиган сертификатлар расмийлаштирилади. Тадбиркорлар билан учрашувларда кўпинча уларни расмийлаштириш қоидаларига оид саволлар берилади. Бундай саволлар газетамизга ҳам келади.\nТоварларнинг келиб чиқишини сертификатловчи ваколатли орган Ташқи иқтисодий алоқалар, инвестициялар ва савдо вазирлиги ҳисобланади. Товар Ўзбекистондан олиб чиқилаётганда унинг келиб чиқиши тўғрисидаги сертификат унинг зарурлиги контрактларда, олиб кириш мамлакатининг миллий қоидаларида қайд этилган ёки мамлакатимизнинг халқаро мажбуриятларида назарда тутилган бўлса, шунингдек экспортчининг хоҳишига кўра берилади. ТИАИСВнинг сертификатлаш бўйича эксперт органи бўлиб унинг таркибий бўлинмаси – «Ўзбекэкспертиза» ОАЖ ҳисобланади. У Тошкент шаҳри, Паркент кўчаси, 51-уй манзилида жойлашган (тел./факс 238-53-57). Унинг таркибига пойтахтдаги «Аэропорт», «Сергели», «Назарбек», «Акциз пости» ва Тошкент вилоятидаги «Олмалиқ», «Чирчиқ», «Бекобод» филиаллари билан бирга Тошкент шаҳридаги бош корхона, республиканинг барча минтақаларидаги 12 та шуъба корхона киради. Экспортчи Товарларнинг келиб чиқишини сертификатлашни ўтказиш тартиби тўғрисидаги низомда (ТИАИСВ, МВ ва ДСҚнинг АВ томонидан 13.08.2010 йилда 2131-сон билан рўйхатдан ўтказилган қарори билан тасдиқланган, бундан кейин – Низом) назарда тутилган тартибда товарнинг келиб чиқиши сертификатини олиш учун улардан бирига мурожаат қилиши мумкин.\nСертификат олиш учун экспортчи товар юкланадиган жойдаги ваколатли органга Низомнинг 1-иловасига мувофиқ шаклда ёзма ариза тақдим этади. Аризага раҳбар ёки ваколатли масъул шахснинг имзоси ва ташкилот муҳри билан тасдиқланган қуйидаги ҳужжатларнинг нусхалари илова қилинади:\nЎзбекистоннинг ваколатли органларида рўйхатга қўйилган ёки ҳисобга олинган етказиб берувчи ва харидор ўртасидаги шартнома;\nэкспорт қилинаётган товарга ҳисобварақ-фактура (инвойс);\nишлаб чиқарувчи (тайёрловчи), экспорт қилинаётган товарни ишлаб чиқаришда фойдаланиладиган хом ашё ва қисмларнинг келиб чиқиши тўғрисидаги маълумотларни тасдиқловчи ҳужжатлар (хом ашёни етказиб бериш бўйича шартномалар, ҳисобварақ-фактуралар ёки республикага хом ашё ёки қисмларни олиб киришдаги божхона юк декларациялари);\nтоварни тайёрлаш технологик жараёнининг бажарилишига асос бўладиган ҳужжатлар.\nАгар сертификатланадиган товарларнинг ишлаб чиқарилишида импорт қилинган қисмлар, хом ашё материаллари, бутловчи ва эҳтиёт қисмлар ишлатилган бўлса, қўшимча тарзда товарнинг фойдаланилган материалларнинг қийматини ҳисобга олган ҳолда таннархининг ҳисоб-китоби (товарларнинг келиб чиқишини адвалор улуш қоидаси бўйича аниқлаш зарурати бўлган ҳолларда); товар позициясининг (товар тасниф кодининг) товарни қайта ишлаш натижасида содир бўлган ТИФ ТН бўйича дастлабки тўртта код белгисининг исталган бири даражасида ўзгаришининг асоси (келиб чиқиш мезони алоҳида айтиб ўтилмаган ҳолларда) тақдим этилади.\nМаълумот учун! Тўлиқ ҳажмда тақдим этилмаган ҳужжатлар кўриб чиқиш учун қабул қилинмайди.\nЎзбекистондан экспорт қилинаётган товарларнинг келиб чиқиш мамлакатини аниқлаш бўйича экспертиза ўтказиш ва сертификатни расмийлаштириш ариза топширилган санадан бошлаб 3 иш куни мобайнида амалга оширилади. Таомил олиб чиқилаётган товарни ишлаб чиқариш (тайёрлаш) жараёнини ўрганишдан ва товарнинг мамлакатимиздан келиб чиқишини тасдиқлаш учун экспертиза буюртмачиси томонидан тақдим этилган ҳужжатларни таҳлил қилишдан бошланади. Аввало эксперт тақдим этилган ҳужжатлар билан танишади ва уларнинг талабларга мувофиқлигини синчиклаб ўрганади.\nСўнгра экспорт қилинаётган товар туркумининг мавжудлиги текширилади (агар ариза берувчи уни ишлаб чиқарувчиси бўлиб ҳисобланмаса). Агар ариза берувчи олиб чиқилаётган товарнинг ишлаб чиқарувчиси бўлса, уни ишлаб чиқариш учун объектив шароитлар текширилади. Эксперт товар батамом ишлаб чиқарилган ёки етарлича қайта ишланган маҳсулот ҳисобланишини аниқлаши керак.\nБашарти тадқиқот натижасида товарнинг Ўзбекистондан келиб чиқиши тасдиқланса ва келиб чиқиш мезони аниқланса, белгиланган шаклда (Низомга 2-илова) экспертиза далолатномаси тузилади. Экспертиза далолатномасида тақдим этилган ҳужжатлар тўғрисидаги барча маълумотлар, текшириш натижалари кўрсатилган бўлиши ва товарнинг келиб чиқишини аниқлашнинг аниқ асоси келтирилиши керак. Далолатнома 1 нусхада расмийлаштирилиб, ваколатли органда сақланади. У билан бирга эксперт хулосасини тасдиқловчи ҳужжатларнинг нусхалари архивда 3 йилдан кам бўлмаган муддат давомида сақланади.\nМаълумот учун! Экспертиза далолатномаси экспорт қилинаётган товарнинг шартномада кўрсатилган барча миқдорига ёки (экспортчининг ихтиёрига кўра) товарнинг туркумига расмийлаштирилади. Эксперт, экспертизанинг объективлиги, сифати ва ўз вақтида ўтказилишига ҳамда далолатноманинг лозим даражада расмийлаштирилишига жавобгардир.\nАгар экспертиза товарнинг Ўзбекистонда «етарли даражада қайта ишланганлик» мезонига риоя қилинмаганлигини аниқласа ёки товар ишлаб чиқарилган мамлакатни аниқлаш имкони бўлмаса, экспортчига тақдим этилган маҳсулот Ўзбекистон Республикасидан келиб чиққан товар сифатида таснифлана олмаслиги тўғрисида, аниқ сабаблари кўрсатилган ҳолда эксперт хулосаси берилади.\nСертификат товарнинг жўнатишга тайёр бўлган туркумига Бош преференциялар тизимига мувофиқ преференциялар тақдим этувчи хорижий давлатларга экспорт қилинаётган товарларга – А шаклида, МДҲ давлатларига – СТ-1 шаклида, бошқа давлатларга – умумий шаклда ёки Ўзбекистон билан тузилган битимларда белгиланган шаклларда расмийлаштирилади.\nМаълумот учун! Экспортчининг хоҳишига кўра, сертификат алоҳида транспортда ташилаётган товар бирликларига берилиши мумкин.\nОдатда сертификат қуйидаги маълумотларни ўз ичига олиши керак: экспортчи ва импортчининг номи ва манзили; транспортда ташиш воситалари ва ҳаракатланиш маршрути (қанчалик аниқлигига қараб); ўринлар сони ва ўраб-жойлаш тури; товарни идентификациялаш учун зарур бўлган барча маълумотларни ўз ичига олувчи товарнинг баёни; брутто ва соф оғирлиги (ушбу кўрсаткичлар бошқалар билан, масалан, товар бирликлари сони ёки ҳажми кабилар билан алмаштирилиши мумкин, башарти товарни транспортда ташишда унинг вазни сезиларли даражада ўзгарса ёки бу бирликлар товарнинг ушбу турига стандарт қўлланилса); ҳисобварақ-фактуранинг рақами ва санаси.\nАриза берувчининг асосланган илтимосига кўра сертификат товар жўнатилганидан сўнг тасдиқланиши мумкин. Бу ҳолда товарга илова қилинувчи ҳужжатлар ва божхона органларининг товарнинг жўнатилганлигини тасдиқловчи белгиси қўйилган божхона юк декларацияси ҳам тақдим этилади. Бундай ҳолларда сертификатнинг «Хизмат белгилари учун» устунида «Кейинчалик берилган» ёзуви бўлиши керак.\nМаълумот учун! Аввал берилган сертификатни қайта расмийлаштириш зарурати туғилганда, ариза берувчи асослантирилган ёзма мурожаат асосида янги сертификат олиш ҳуқуқига эга. Бунда ҳужжатга янги рўйхатга олиш рақами ва янги сертификат расмийлаштирилган кундаги сана қўйилади.\nАгар сертификатнинг ҳақиқийлигига ёки ундаги экспорт қилинаётган маҳсулотга тегишли бўлган маълумотларнинг аниқлигига шубҳа туғилса, Европа Иттифоқининг, МДҲ мамлакатлари ва бошқа мамлакатларнинг органлари Ўзбекистонда расмийлаштирилган сертификатни текшириш учун қайтаришлари ёки расмий талаб йўллашлари мумкин. Ушбу ҳолда ваколатли орган сертификатлаш ва сертификатларни тасдиқлаш тартибига риоя қилинганлигини текширади. Зарур бўлганда мазкур товарнинг экспорт қилувчилари – ташкилотлар жалб этилади. Бундай текширувлар натижаларига кўра импортчи мамлакатнинг сўровнома юборган органига ахборот юборилади.\nПрочитано: 1891 раз(а)


“Яндекс” интернет сервисларини Ўзбекистон бозорида маҳаллийлаштирмоқчи - Халқ сўзи\n“Яндекс” интернет сервисларини Ўзбекистон бозорида маҳаллийлаштирмоқчи\n19:23 28 Февраль 2019 Иқтисодиёт\nАхборот технологиялари ва коммуникацияларини ривожлантириш вазирлигида Россиянинг “Яндекс” компанияси билан учрашув бўлиб ўтди. Бу ҳақда вазирлик матбуот хизмати хабар берди.\nАхборот технологиялари ва коммуникацияларини ривожлантириш вазирининг биринчи ўринбосари О. Умаров компаниянинг IT-саноати ҳамда замонавий интернет сервислар ва ечимлар ишланмалари соҳасидаги кўп йиллик иш тажрибасини алоҳида эътироф этди.\n“Яндекс” компанияси вакиллари келгусида ҳам ўзаро манфаатли ҳамкорликни ривожлантиришга тайёр эканликларини билдирдилар.\nУчрашув доирасида Ўзбекистон бозорида “Яндекс” интернет сервисларини маҳаллийлаштириш, сервислардан яхшироқ фойдаланиш учун CDN-серверларни жойлаштириш йўналишларидаги ҳамкорлик истиқболлари муҳокама этилди.\nТаълим ва малака ошириш соҳасидаги ҳамкорлик, Муҳаммад ал-Хоразмий номидаги Тошкент Ахборот технологиялари университети ва Тошкент шаҳридаги Инҳа университети билан IT соҳасидаги таълим дастурларини яратиш бўйича ҳамкорлик масалалари алоҳида кўриб чиқилди.\nМузокаралар натижаларига кўра, 2019-2020 йилларда ҳамкорликни жадаллаштириш юзасидан “Йўл харитаси”ни яқин вақт ичида биргаликда ишлаб чиқишга келишиб олинди.